ועדת החוץ והביטחון, כנסת 25, פרוטוקול מספר 20, 2023-02-22 00:00

ינון אזולאי: בוקר טוב לכולם

ינון אזולאי:  אני פותח את ישיבת ועדת החוץ והביטחון

ינון אזולאי:  היום א' באדר התשפ"ג, ראש חודש אדר, שיהיה לנו בעזרת השם חודש שמח, שיהפוך הכול לטובה, 22 בפברואר 2023

ינון אזולאי:  קודם כל התנצלות על האיחור בפתיחת הישיבה אבל היינו בפקקים

ינון אזולאי:  מאשדוד לכאן, שעה ו-50 דקות

ינון אזולאי:  זה כבר קרה לי כמה פעמים

ינון אזולאי:       אנחנו מקדמים בברכה את הנציבה ואת כל המתלווים והנלווים

ינון אזולאי:  בבקשה תציגי לנו את הדברים

רחל טבת ויזל: אני אציג את הדברים

רחל טבת ויזל:  יש כאן גם מצגת

רחל טבת ויזל:  קודם כל, חודש טוב לכולם

רחל טבת ויזל:  תודה אדוני היושב ראש

רחל טבת ויזל:  אני רוצה להתחיל בכמה דברים בסיסיים ואני עוברת עליהם במהירות

רחל טבת ויזל:       הנציבות כבר בנובמבר 2022 היא בת 50 שנים

רחל טבת ויזל:  גוף צבאי בלתי תלוי

רחל טבת ויזל:  זאת אומרת, בקונטקסט, בקישור אנחנו עצמאיים לחלוטין ולא כפופים לא לרמטכ"ל ולא לשר הביטחון ואנחנו כתובת ישירה

רחל טבת ויזל:  לא צריך אישור מפקדים או משהו כדי להגיש קבילה

רחל טבת ויזל:  מבחינתה הסמכויות, הסמכויות הן לפי חוק השיפוט הצבאי

רחל טבת ויזל:  מה שמעניין זה שבפקודות הצבא מזה 50 שנים – וזה לא השתנה – המלצות נציב הן פקודה לביצוע

רחל טבת ויזל:  אגב, זה בשונה אפילו ממבקר המדינה

רחל טבת ויזל:  פקודה לביצוע, הצבא מחויב לכבד

רחל טבת ויזל:  השנה הוצאנו למעלה מ-700 המלצות, מתוכן 600 כבר מכובדות

רחל טבת ויזל:  יש לנו מול מי לעבוד בצורה ברורה

רחל טבת ויזל:      מבחינתי, בתפיסת ההפעלה יש שני דברים

רחל טבת ויזל:  ראשית, לעמוד לצד הקובלים, ושנית, לבדוק נושאים מערכתיים לשנות אבל בסדר הזה

רחל טבת ויזל:  קודם כל אני מול הפרט והשני, הוא לא פחות חשוב, מול המערכת כדי לראות איך דברים לא קורים עוד פעם ואיך מסדרים דברים מערכתית כאשר גם שם אני עובדת מול צה"ל

רחל טבת ויזל:  נמצא כאן רמ"ט אכ"א והוא ידבר על הדברים

רחל טבת ויזל:      מבחינת עקרונות מנחים, לפני שאנחנו עוברים למספרים

רחל טבת ויזל:  קודם כל, אנחנו מבחינתנו רוצים שצה"ל יטפל

רחל טבת ויזל:  כשמגיעה קבילה לגבי יחידה, לגבי תשתיות, לגבי התעמרות, לגבי גזענות, לא משנה על מה, אני קודם כל שולחת את זה למפקד בכיר ביחידה ואומרת לו בבקשה תעשה תחקיר

רחל טבת ויזל:  אם הוא יעשה תחקיר וגם יגיע למסקנות וגם יעמיד לדין או יעשה את מה שהוא חושב שצריך לעשות, במקום שזה רציני - ואנחנו עוקבים וזה רציני - אני אתן משקל בכורה לצה"ל לטפל בזה גם בגלל שהם מכירים את המטריה וגם כי חלק מהעניין הוא להשיב את האמון של החייל במפקדים ובצה"ל

רחל טבת ויזל:  לכן חשוב לי שצה"ל יתקן ולא רק אנחנו נמליץ על כל דבר אבל אנחנו כמובן עוקבים

רחל טבת ויזל:      מבחינת הדברים הגדולים שאנחנו רואים, לפני שנסתכל על המספרים ועל העובדות

רחל טבת ויזל:  אנחנו מדברים על שנת 2022, שנה בה התקבלו 6,075 קבילות

רחל טבת ויזל:  אגב, זה מה שהתגבש לקבילות

רחל טבת ויזל:  פונים אלינו בערך 10,000, 15,000 אנשים בשנה

רחל טבת ויזל:  זה המספר שהתגבש לקבילות כאשר 58 אחוזים מתוכם מוצדקות, ועוד מעט אני אעשה את הפילוח הפנימי

רחל טבת ויזל:  הנושא המרכזי הוא פקוד-מפקד ותכף נראה את זה

רחל טבת ויזל:      שני נושאים שאנחנו מסמנים באבנים הגדולות הם, האחד, ירידה יפה ומשמעותית בקבילות של מועמדים לשירות ביטחון

רחל טבת ויזל:  אני חושבת שצה"ל עשה כברת דרך בשער הכניסה לצה"ל

רחל טבת ויזל:  גם בתהליכים עצמם אבל גם בסובלנות לקבל, לשנות, להזיז ולהיות פחות נוקשים

רחל טבת ויזל:  מצד שני, יש עלייה של 13 אחוזים בהיקף הקבילות של משרתי הקבע ויותר מאוחר אני אומר על זה כמה מילים

רחל טבת ויזל:      עוד דבר שאני רוצה לשים לפני שאני מדברת על הדוח כולו

רחל טבת ויזל:  יש עלייה בקבילות שאנחנו קוראים להן קבוצתיות

רחל טבת ויזל:  אנחנו לא סופרים ראשים

רחל טבת ויזל:  לדוגמה, הייתה קבילה של חיילת אחת שחתמו עליה עוד 1,000 חיילות אחרות לגבי מדי א', אני אספור את זה כקבילה אחת

רחל טבת ויזל:  אותו דבר, יש קבילות קבוצתיות לגבי רמות פעילות, לגבי מזיקים בבסיסים וכולי וזה ייספר כקבילות בודדות ולא כקבילה קבוצתית

ינון אזולאי: אם זו קבילה שחוזרת על עצמה והיא מגיעה מחיילים אחד אחרי השני?     

רחל טבת ויזל: בדרך כלל נצרף את זה

רחל טבת ויזל:  נעשה קבוצתית

ינון אזולאי: אתם הופכים את זה לקבוצתית, לאו דווקא שחתמו על זה

רחל טבת ויזל: בדרך כלל נצרף את זה לקבוצתית

רחל טבת ויזל:  נגיד לאחרים לחכות רגע כי אנחנו מטפלים במרכזי ואנחנו נעדכן אתכם

רחל טבת ויזל:  בדרך כלל, למעט חריגים, כי זה חשוב לנו שמי שחותם על הקבילה, הוא באופן אישי יקבל תשובה

רחל טבת ויזל:  ברגע שאתה חותם על קבילה, זה סטייט אוף מיינד

רחל טבת ויזל:  לא תמיד נעים לחתום על קבילה, לפעמים אתה חושש, זה אחרת מאשר 1,500 חתימות

רחל טבת ויזל:  לכן הוא יקבל מענה באופן אישי אבל בדרך כלל אנחנו נצרף את זה לקבוצות והמענה יהיה מערכתי

רחל טבת ויזל:      מבחינת המספרים

רחל טבת ויזל:  השנה, כמו שאמרתי, אנחנו עם 6,075 פניות שהתגבשו לקבלות

רחל טבת ויזל:  מספר הפונים הוא הרבה יותר גדול אבל לא התגבשו לקבילות

רחל טבת ויזל:  זאת ירידה לעומת שנה שעברה אז היו 6,222 קבילות

רחל טבת ויזל:  אם תשימו לב, מספר קובלנות חיילי חובה נשאר כמעט אותו מספר, הירידה היא במועמדים לשירות ביטחון והעלייה היא באנשי הקבע

רחל טבת ויזל:       מבחינת התפלגות הקבילות, במה הן עוסקות - מוצדק, לא מוצדק

רחל טבת ויזל:  השקף קצת עמוס אבל יש לכם אותו גם בתוך הספרים עצמם ואני אסביר קצת יותר

רחל טבת ויזל:  רצינו בשקף אחד לתת תמונה

רחל טבת ויזל:      קודם כל, מה שמאוד בולט – ובמשך שנים זה כך – ש-40 אחוזים מהקבילות עוסקות בפקוד-מפקד

רחל טבת ויזל:  זה בולט, זה לא חדש ואנחנו כבר ניתן בזה דוגמאות

רחל טבת ויזל:  אתם תראו גם פילוחים נוספים, אם לגבי רפואה שאלה 16 אחוזים, מינהל ורישום עם 8 אחוזים, תשלומים עם 7 אחוזים

רחל טבת ויזל:      מבחינת מוצדק, לא מוצדק, אם תשימו לב אנחנו מדברים על 58 אחוזים קובלנות מוצדקות אבל הכנסנו פילוח נוסף של "בא על תיקונו"

רחל טבת ויזל:  אני חושבת שזה פילוח שהוא חשוב

רחל טבת ויזל:  אנחנו יודעים שזה צודק והיחידה הולכת את האקסטרה מייל לקראת החייל ואומרת שאנחנו גם הולכים לפתור את הבעיה, נעשה איזשהו מאמץ

רחל טבת ויזל:  אגב, אנחנו מרגישים את זה בעיקר אצל המלש"בים

רחל טבת ויזל:  בעיקר בלשכות הגיוס

רחל טבת ויזל:  לא הגשת בזמן, אוקיי, בכל זאת בוא נלך לקראתך

רחל טבת ויזל:  בפקוד-מפקד, בעיקר בחלוקה של מוצדק, לא מוצדק

רחל טבת ויזל:       שמתי כאן ספוט על כמה דברים של אחוז הקבילות המוצדקות

רחל טבת ויזל:  תשימו לב, בפיקוד ומנהיגות – 40 אחוזים מהקבילות מוצדקות

רחל טבת ויזל:  רישומת, שזה מטריד, 80 אחוזים מהקבילות מוצדקות

רחל טבת ויזל:  זאת אומרת, כמעט כל מי שיפנה אלינו ויגיד שרמת הפעילות שלי מוזנת נכון או לא נכון, גמול השתלמות מוזן נכון או לא נכון, אני יושב על התקן הלא נכון ולכן זה משפיע לי על – כמעט כל מי שפונה אלינו, בסופו של דבר זה נמצא מוצדק

רחל טבת ויזל:  מה שמטריד אותי זה שלנו מאוד קל לתקן את זה

רחל טבת ויזל:  לכן זה מטריד

ינון אזולאי: ממה זה נובע

רחל טבת ויזל: אני אתן דוגמה ואני אסביר כי זה גם קשור מבחינתי לפקוד-מפקד בצורה מאוד משמעותית

רחל טבת ויזל:  לוחמת בקרקל במשך תשעה חודשים לא מקבלת משכורת לוחמת אלא מקבלת משכורת של פקידה בזיקים

רחל טבת ויזל:  היא פונה אלינו

רחל טבת ויזל:  זה כמובן נופל – תמיד זה כך – על בת לאימא חד הורית שמזה היא חיה והדלתא הזאת היא קריטית מבחינתה

רחל טבת ויזל:  השאלה הראשונה שאנחנו שואלים כל קובל שיגיד מה הוא עשה עם זה

רחל טבת ויזל:  אנחנו לא אמורים להיות כתובת ראשונה

רחל טבת ויזל:  היא אומרת שהיא כבר חצי שנה פונה ליחידה שלה והיחידה שלה לא מצליחה לסדר את זה

רחל טבת ויזל:  כשזה מגיע אלי, אני תוך שלושה ימים מצליחה לסדר את זה

רחל טבת ויזל:  מה זה אומר? זה אומר שאין מי שמקשיב בצד השני, זה אומר שהמפקדים אולי לא תמיד יודעים איך לטפל בכל מה שקשור לבעיות הפרט

רחל טבת ויזל:  בכלל, כשאני מדברת על פיקוד, ואתם תראו כאן בנושאים של פיקוד, אני מוטרדת בעיקר מול – והצבא מכיר את זה – הקצינים שהם ממש ממש צעירים, מול המפקדים שהם ממש ממש צעירים שלא בהכרח יודעים את הפקודות שקשורות לפרט אבל הפרט פונה אליהם

רחל טבת ויזל:  הייתה לנו ממש עכשיו קבילה, בעיני הזויה, של חייל שמבקש מבעוד מועד מהמפקדת שלו, קצינה ממש ממש צעירה, לצאת לחתונה של אחותו והיא לא מאשרת לו לצאת לחתונה

רחל טבת ויזל:  הוא שואל אותה למה והיא אומרת לי כי אתה מוכר כחייל בודד, אז כאילו אין לו זכות

רחל טבת ויזל:  מה קשור? ראשית, זה בניגוד לפקודות הצבא, שנית, אתה מנסה לחשוב מה המפקדת הצעירה חושבת ומה הבעיה

רחל טבת ויזל:  אני לא חושבת שזה עניין של חוסר לב אלא זה עניין של רצון לעמוד במשימה, של נוקשות, של מפקדים שהם צעירים

רחל טבת ויזל:  אנחנו בהמשך נדבר על הפתרונות

ינון אזולאי: לגבי התפקידים, את אומרת שיש בעיה בהליך

ינון אזולאי:  כלומר, כשהם הפונים למפקדים שלהם, בעצם המפקד לא יודע לתת להם מענה

ינון אזולאי:  אם הוא יושב על התקן הנכון, למה לא להסדיר את זה כך שיפנו ישירות לגוף שמטפל בזה? את פונה ישירות לגוף ולא פונה למפקד

רחל טבת ויזל: אני אסביר

רחל טבת ויזל:  כמו ששמתם לב, רוב הקובלים אלה חיילים בשירות חובה

רחל טבת ויזל:  כשאתה חייל צעיר בצבא, הכתובת שלך לכל היא המפקד, המפקד הצעיר

רחל טבת ויזל:  אתה לא הולך למג"ד ואתה לא הולך לקצינת הת"ש

ינון אזולאי: אני מבין, אבל את אומרת שאתם מזהים שזו הבעיה

רחל טבת ויזל: כן

ינון אזולאי: נדבר על זה בהמשך

רחל טבת ויזל: אני כבר אגיד מה אנחנו עושים בשביל זה

ינון אזולאי: אנחנו רואים שרוב הקובלנות הן בנושא הפקוד-מפקד כאשר השנה מדובר ב-54 אחוזים בקרב חיילי החובה

ינון אזולאי:  אנחנו מסתכלים על השנים האחרונות ורואים שמספר הקובלנות לא ממש ירד

ינון אזולאי:  קודם היו 53 אחוזים ועכשיו 54 אחוזים

ינון אזולאי:  בעצם אנחנו לא רואים שיש ירידה

ינון אזולאי:  תמיד אני אומר שאם נשארים במקום זאת בעצם ירידה ולא עלייה

ינון אזולאי:  זאת ירידה ולא עלייה במובן החיובי אבל כאן אנחנו רואים את העלייה במובן השלילי

ינון אזולאי:  אני אומר שאם אנחנו מסתכלים על זה כך ואת מסתכלת על זה בצורה נכונה ואומרת שאותו אחד שמגיע, הוא יסתכל דווקא על המפקד שלו שבשבילו הוא הכול

ינון אזולאי:  זה נכון

ינון אזולאי:  אבל אם אנחנו יודעים שהם לא מצליחים להתמודד עם זה, ויכול להיות שמבחינתם זה בצדק כי הם צעירים, למה אנחנו לא אומרים להם – כמו שאת פונה ישירות לגוף – שיש גוף בצבא אליו אפשר לפנות

ינון אזולאי:  כמו שכאן יש בעיה לעובד מבחינת המשכורת שלו, הוא פונה למחלקת כוח אדם והוא יודע ששם זה נגמר

ינון אזולאי:  אגב, יכול להיות שזה גם יוריד את מספר התלונות של פקוד-מפקד

רחל טבת ויזל: אני חושבת שאדוני צודק

רחל טבת ויזל:  הפתרון הוא בשני מישורים

רחל טבת ויזל:  אני אגע בזה אבל אני רגע אקדים

רחל טבת ויזל:  ראשית, יחסית בשלב מוקדם בשירות הצבאי שלך, מבחינתי בטירונות או ממש בהכשרה בסיסית, אתה צריך להכיר מה הזכויות הבסיסיות שלך ומי האנשים – כמו שאמרת – אליהם אתה פונה אם יש בעיה

רחל טבת ויזל:  זה במישור אחד

רחל טבת ויזל:  במישור השני, הקצינים הצעירים, הפיקוד הצעיר צריך להכיר את הזכויות הבסיסיות של החיילים שלו, צריך לדעת מה קורה כשאתה לא מצליח לעזור לחייל וצריך לעבוד גם עם הראש והרגש ולא רק עם נוקשות ועמידה במשימה

רחל טבת ויזל:  אני כבר אתן לזה דוגמאות אבל זה הפיצוח הנכון, מה שכרגע אמרת

רחל טבת ויזל:       אם אני נכנסת פנימה, מה מטריד את חיילי החובה ולפי השליטה בחומר אני רואה שהדברים נקראו

רחל טבת ויזל:  54 אחוזים מחיילי החובה עוסקים בפקוד-מפקד

ינון אזולאי: אנחנו לא מזלזלים

ינון אזולאי:  את ישבת על זה שנה שלמה, אז אנחנו לא נשקיע בזה יום אחד?     

רחל טבת ויזל: אני יודעת

רחל טבת ויזל:  אגב, אנחנו את הדוח מציגים כאן פעם בשנה

רחל טבת ויזל:  בצבא כולם מקבלים כל רבעון

רחל טבת ויזל:  לא מחכים לסוף השנה

ינון אזולאי: הערה בונה בעניין הזה

ינון אזולאי:  אם אתם מציגים את זה פעם בשנה, צריך להציע ליושב ראש הוועדה – אני לא יושב ראש הוועדה הקבוע – אולי גם כאן להציג פעמיים-שלוש בשנה

רחל טבת ויזל: בשמחה

רחל טבת ויזל:  מבחינתנו בשמחה

רחל טבת ויזל:  אם אתם רוצים כל רבעון - כל רבעון

רחל טבת ויזל:  אנחנו מוכנים

רחל טבת ויזל:  מכיוון שכל רבעון זה מוצג בצבא בצורה מאוד מאוד פרטנית, זה קיים

רחל טבת ויזל:  אנחנו עובדים לפי כל רבעון

רחל טבת ויזל:  גם לא מחכים לרבעון אלא אירוע לא טוב, מתחילים לעבוד עליו

רחל טבת ויזל:      מה מטריד את חיילי החובה

רחל טבת ויזל:  כמו שאמרתי, 54 אחוזים פקוד-מפקד

רחל טבת ויזל:  21 אחוזים רפואה ואנחנו עוד רגע נתייחס לרפואה

רחל טבת ויזל:  אני רוצה בפקוד-מפקד לשים את הספוט על הדברים שמבחינתי הם הדברים המרכזיים

רחל טבת ויזל:  כמו שאמר היושב ראש, זה לא משתנה בצורה דרמטית במשך השנים

רחל טבת ויזל:  השנה המספר ירד באחוז

רחל טבת ויזל:  זה לא באמת זז

ינון אזולאי: עלה באחוז

רחל טבת ויזל: ירד באחוז

רחל טבת ויזל:  היה 41 אחוזים וירד ל-40 אחוזים אבל זה באמת לא דרמטי

רחל טבת ויזל:  אנחנו תמיד מנסים מתוך הכלל לשים ספוט על משהו כדי שנדע איך אנחנו עובדים איתו

רחל טבת ויזל:  מבחינתי בפיקוד ומנהיגות מה שבולט בעיקר זה אי טיפול בזכויות פרט, עוד לפני אלימות פיזית, מילולית וכולי

רחל טבת ויזל:  הקלות ת"ש, חיילים בודדים, יוצא לחופשה כשאבא שלו נפטר, כל הדברים האלה שלא מקבלים את המענה בזמן - מבחינתי זה מה שמטריד

רחל טבת ויזל:  אגב, גם בנושא הרפואי

רחל טבת ויזל:  מצד אחד יש לנו את נושא הרפואה ועוד מעט נדבר עליו ומצד שני יש יותר ויותר קבילות של חיילים שאומרים לא מכבדים הפניה רפואית או קבילות שאומרות שמפקד אומר שהוא אוסר עליכם במוצאי שבת ללכת לביקור רופא כשאתם בבית, תבואו ביום ראשון ליחידה

רחל טבת ויזל:  זכות בסיסית חייל היא ללכת לביקור רופא כשהוא בבית

רחל טבת ויזל:  מצד שני אנחנו שומעים את המפקדים והם אומרים שחיילים יכולים לעבוד עלינו, אין לנו עם מי לעבוד, אבל בבלנס הזה אנחנו לפחות אומרים לחיילים הצעירים שלכל יחידה יש רופא, אתה חושב שמישהו עובד עליך או שההפניה לא מוצדקת – גש לרופא ותתייעץ איתו

רחל טבת ויזל:  אם הרופא אומר שאפשר לדחות ביום כי יש לכם פעילות מבצעית, לבריאות

רחל טבת ויזל:  לך כמפקד אין שום סמכות

ינון אזולאי: סתם דוגמה של מקרה של אחד שהיה צריך רופא ואמרו לו מחר ואחר כך זה לא קרה

ינון אזולאי:  בסופו של דבר אחרי שלושה-ארבעה ימים, או שהוא הבריא ברוך השם או שמצבו הורע

רחל טבת ויזל: נכון

רחל טבת ויזל:  לכן אנחנו בקורסי הפיקוד בכל מקום אומרים: תפסיקו עם זה בכלל, אין כזה דבר לא לכבד הפניה רפואית

ינון אזולאי: פעם מישהו פנה אלי אבל לצערי לא הספקתי לחזור אליו

ינון אזולאי:  אחר כך הוא אמר לי שהבעיה נפתרה

ינון אזולאי:  אמרתי לו ברוך השם

ינון אזולאי:  הוא אמר לי: לא, זאת הייתה אימא שלי

רחל טבת ויזל: זה לגבי אי טיפול בזכויות פרט

רחל טבת ויזל:  עכשיו אני עוברת לדבר השני שהוא מטריד מאוד, אלימות פיזית ומילולית

רחל טבת ויזל:  זה יכול להיות בעיטות, סטירות, מכות, בעיקר מול חיילים שמרגיזים אותך אבל אתה כמפקד לא אמור להתנהג כך

רחל טבת ויזל:  ציינו בדוח מקרים, אמנם לא רבים, אבל הם מטרידים, של התבטאויות גם גזעניות וגם הומופוביות

רחל טבת ויזל:  המפקדים אומרים אנחנו לא גזענים לא הומופובים, זה או ביטויי חיבה או בצחוק אבל אסור שזה יקרה

רחל טבת ויזל:  היה לנו מפקד שקרא לחייל שלו כושי וקרא לו כך באופן קבוע

רחל טבת ויזל:  חייל ממוצא אתיופי

רחל טבת ויזל:  החייל אומר שהוא לא יכול כך, והמפקד אומר לנו, מה אתם רוצים? זה החייל שאני הכי אוהב והוא יודע שאני אוהב אותו

רחל טבת ויזל:  זה לא עובד כך כי זה פוצע, זה מכאיב ואלה לא גילויי אהבה

רחל טבת ויזל:  אלה לא עשרות מקרים אלא זה מקרים בודדים אבל המקרים הבודדים האלה חייבים להגיע לאפס אפס

רחל טבת ויזל:  כמות הקללות שלמדתי בשנתיים האחרונות היא עצומה

רחל טבת ויזל:  מזה אני פחות מוטרדת

רחל טבת ויזל:  אני יותר מוטרדת מאירועים שבסוף הם פוגעים, הם פוגעים בפרט, במשפחה שלו וכולי

שרון ניר: לגבי האלימות, את מציינת כאן אלימות מילולית

שרון ניר:  אני רוצה שתדברי על אלימות פיזית כי אני רוצה להבין אם יש איזושהי מגמה שאת רואה ביחס לשנה קודמת, אם זה שיקוף של משהו שקורה בחברה

שרון ניר:  דברי רגע על אירועי אלימות

רחל טבת ויזל: אני אדבר על אירועי אלימות

רחל טבת ויזל:  אלימות זאת אלימות ותמיד צריך להוקיע אלימות מהשורש

רחל טבת ויזל:  מקרים של אלימות עוסקת באלימות מינורית של סטירות, בעיטות במטווח וכאלה, אבל יש גם מקרי אלימות חריגים שצוינו בדוח של חייל שחטף מהמפקד בעיטה בבטן

שרון ניר: זאת עלייה ביחס לשנה שעברה

רחל טבת ויזל: זאת לא עלייה ביחס לשנים קודמות

רחל טבת ויזל:  זה לא טוב שזה קיים באופן קבוע

רחל טבת ויזל:  נקודה

רחל טבת ויזל:  גם כאימא לשתי קצינות והבן שלי בשבוע הבא מסיים קורס קצינים - אני רואה מי מגיע לקורס קצינים

רחל טבת ויזל:  מיטב בנינו ובנותינו

רחל טבת ויזל:  זה לא שאנשים יוצאים מהקורס ופתאום הופכים להיות סדיסטיים אבל הלחץ, הנוקשות ועמידה במשימות, חייל שלוקח אותך לקצה ובסוף אתה נותן לו סטירה, מבחינתי זה חמור

רחל טבת ויזל:  אסור שזה יקרה והציפייה שלי מצה"ל שכאשר קורה דבר כזה, מענישים במלוא חומרת הדין

רחל טבת ויזל:  מעבר למה שאני עושה, אני לא יכולה להכניס אף אחד לכלא

רחל טבת ויזל:  אלה המקרים של האלימות

רחל טבת ויזל:      פגיעה בפרטיות

רחל טבת ויזל:  הרשתות החברתיות

רחל טבת ויזל:  מי שהיה מפקד לפני כמה שנים והפיקוד של היום, זה פיקוד שונה

רחל טבת ויזל:  כאשר קצינה אומרת על חיילת שלה, חיילת שקיבלה פרופיל 21, ברוך השם, סוף סוף היא לא ביחידה ושתיהן גרות באותה שכונה בבאר שבע וכל באר שבע כבר יודעת מה קורה – אלה הרשתות

רחל טבת ויזל:  או רצ"פית שמצלמת את עצמה קודחת במקדחה, באינסטגרם ואומרת כך אני נראית ביום ראשון שהחייל איקס מגיע

רחל טבת ויזל:  זה כאילו שטויות אבל אלה לא שטויות

רחל טבת ויזל:  זה טס ברשתות

רחל טבת ויזל:  מפקדים שמדברים על החיילים שלהם, מפקדים שמספרים סיפורים אישיים, חושפים סיפורים אישיים של החיילים שלהם, הם אומרים זה רק ארבעתנו בתוך קבוצת ה-ווטסאפ וזה עף לכל מקום

רחל טבת ויזל:  בכלל, כשאני מדברת עם הקצינים הצעירים, כל הנושא של פיקוד ב-ווטסאפ הוא מטריף

רחל טבת ויזל:  המון שיח נעשה ב-ווטסאפ

רחל טבת ויזל:  זה לגבי פיקוד ומנהיגות

רחל טבת ויזל:      אני רוצה לעבור לאוכלוסיות נוספות, משרתי הקבע

רחל טבת ויזל:  כמו שאמרתי, לגבי משרתי הקבע יש עלייה

רחל טבת ויזל:  מה מטריד אותם? יחסי פקוד-מפקד – 26 אחוזים אבל תראו שסביב תשלומים ורישום, דברים שקשורים למינהלות, שם זה האירוע המרכזי מבחינתי

רחל טבת ויזל:  יש עלייה בהיקף של הקבילות ויש גם עלייה בהיקף הקבילות המוצדקות

רחל טבת ויזל:  אנחנו חושבים שהולכת להיות הליכה מעבר לזה

רחל טבת ויזל:  מצד אחד יש תקלות טכניות של ברור חבויות והבטחות

רחל טבת ויזל:  אתה מברר מה החבות שלך ולפי זה מחליט מתי אתה משתחרר מהצבא ובסוף מסתבר שזה לא נכון

רחל טבת ויזל:  שני קצינים עם פרופיל נפשי שהיו אמורים להשתחרר מעכשיו לעכשיו, לקח שלושה חודשים לשחרר אותם

רחל טבת ויזל:  יש דברים שהם מול הפרט, תקלות טכניות מול הפרט ויש דברים יותר מערכתיים שקשורים לחוסר הבהירות מול מודל הקבע למי שמכיר אותו, איך חל עליך מודל הקבע

רחל טבת ויזל:  נתנו דוגמה בולטת מתוך הדוח שמאוד הטריד אותנו על אירוע בחיל האוויר בו אמרו למערך הטכני בחיל האוויר – מפקד חיל האוויר הקודם, לא הנוכחי אמר להם מפורשות בכנסים שמודל הקבע לא הולך לחול עליהם

רחל טבת ויזל:  לפי זה אתה מקבל החלטות

רחל טבת ויזל:  אם לא הולך לחול עליך, סימן שכן תפרוש או לא תפרוש, מתי תפרוש, ואז מסתבר שזה לא נכון

רחל טבת ויזל:  אנשים התחילו לקבל הודעות פרישה

רחל טבת ויזל:  אגב, אפרופו קבוצתיות, אנחנו קיבלנו רק שתי קבילות אבל זה אירוע שכל המערך הטכני של חילה אוויר שמע את זה

רחל טבת ויזל:  זה מופיע באינטרנט של חיל האוויר

רחל טבת ויזל:      אני אגיד לזכותו של מפקד חיל האוויר הנכנס, אנחנו הצפנו את זה וביום שהצפנו את זה, יצאה הודעה בכל חיל האוויר והדברים היום מאוד בחיל האוויר מאוד ברורים אבל זה מסוג הדברים שפוגעים גם ביכולת לקבל החלטות ובסוף גם באמון של משרת הקבע במערכת וזה מטריד

רחל טבת ויזל:  כמו שאמרתי, עלייה של 13 אחוזים

רחל טבת ויזל:      עיקר הקבילות, לימודים, בירור חבויות, זכויות, הוריות, מודל הקבע החדש, הבטחות ללא כיסוי, רמ"ו של אחת היחידות הבכירות הבטיח לנגדים שאם הם יעברו דרומה יקבלו איזשהו תמריץ, עשה זאת בלי סמכות, ירדו דרומה, דברים מהסוג הזה

שרון ניר: את יודעת להגיד כמה מתוך ה-13 אחוזים הם מודל הקבע, לקויים ובקשות לטיפול לקיצור שירות?     

רחל טבת ויזל: אני יכולה לעשות את זה, כן, אבל זה ממש לא עניין מספרי

רחל טבת ויזל:  זאת אומרת, אם יש לי שניים על מודל הקבע בחיל האוויר, אז אני כבר מבינה שיש לי אירוע בחיל האוויר

רחל טבת ויזל:  אנשי הקבע נוטים שלא לקבול

רחל טבת ויזל:  זה מטריד לקבול

רחל טבת ויזל:  הם חוששים מה יגידו עליהם

רחל טבת ויזל:  אנחנו הרי עוברים בין היחידות

רחל טבת ויזל:  כשאנחנו עוברים לשיחות בין היחידות תמיד פונים אנשי קבע על המון דברים ואז אני אומרת להם תקבלו

רחל טבת ויזל:  הם אומרים: מה, אני בקבע, אני אקבול? נגד מי אני אקבול ואיך אני אקבול? לכן אני לא יודעת אבל אני יכולה גם להעביר לך את הפילוח

רחל טבת ויזל:  אם תשימי לב, יש לנו גם פילוח של הדרגות והרוב נופל על סרן ורב-סרן, שזה הגיל שמטריד אותם באמת מה הולך להיות

שרון ניר: השלב שמחליטים להישאר

רחל טבת ויזל: השלב שמחליטים להישאר

רחל טבת ויזל:      לגבי מערך המילואים המספרים הם לא גדולים

רחל טבת ויזל:  אלה מאות אבל מתוכם 75 אחוזים עוסקים במעטפת והאם רשמו להם ימי מילואים, האם תגמלו ימי מילואים, החזרי נסיעות, תעודות שחרור ודברים כאלה

רחל טבת ויזל:  איש מילואים שקבל על דרכי ההיפרדות

רחל טבת ויזל:  שלחו לי הודעת ווטסאפ וכך נפרדו ממנו אחרי שירות מילואים ארוך

רחל טבת ויזל:       מועמדים לשירות ביטחון

רחל טבת ויזל:  כמו שאמרתי, ירידה של 17 אחוזים

רחל טבת ויזל:  זה ממש ברור למה יש ירידה כזאת

רחל טבת ויזל:  גם פתחו תוכניות חדשות בכניסה לצה"ל

רחל טבת ויזל:  אנחנו מרגישים

רחל טבת ויזל:  אנחנו פונים ללשכת הגיוס

רחל טבת ויזל:  אני אתן דוגמה שהיא מאוד בולטת

רחל טבת ויזל:  הורים של חיילים פנו – במקרה הזה של חייל אוטיסט אבל זה לא באמת משנה – ואמרו שהם רוצים להיכנס עם הבן המועמד לשירות ביטחון לקב"ן או להיכנס לבדיקת רופא

רחל טבת ויזל:  התשובה הראשונית הייתה רגע, מה פתאום, בסיס צבאי, מה פתאום שהם ייכנסו? אנחנו אמרנו למיט"ב, שלפי החוק הם בני פחות מ-18 וההורים הם אפוטרופסים טבעיים ולהורה יש זכות להיכנס

רחל טבת ויזל:  צה"ל עוד לא לקחת עליו בעלות

רחל טבת ויזל:  זה לקח בדיוק שיחה אחת שבה מיט"ב אמרו, נכון, את צודקת

רחל טבת ויזל:  עכשיו בואו נתארגן, בואו תיכנסו

רחל טבת ויזל:  היום מי שמבקש להיכנס, יש להם נוהל, צריך להודיע לפני כן כי צריך לדעת איפה הם עושים את זה

רחל טבת ויזל:  זאת התחושה שלנו מול מיט"ב

רחל טבת ויזל:      עדיין יש הרבה קבילות שעוסקות – ונמצא כאן רמ"ח בריאות הנפש – בעיכוב בקביעת תורים לקב"נים במיט"ב

רחל טבת ויזל:  ההסדרה שכן הגיעו אליה במיט"ב שלא ממתינים בהכרח לקב"ן כדי להתחיל להריץ את המיונים, כדי שאנשים לא ייפגעו

רחל טבת ויזל:  המיונים

רחל טבת ויזל:  אבל כאן צה"ל ירחיב בזה

רחל טבת ויזל:      לגבי זכויות

רחל טבת ויזל:  אני לא אפרט הכול אבל המנעד הוא עצום

רחל טבת ויזל:  אתם רואים כאן ממש בחלוקה לתתי-אחוזים

רחל טבת ויזל:  אני מזכירה שאמרתי רישומת - 80 אחוזים מוצדק, כל שאר הדברים שקשורים לתחומי שכר ותנאי שירות – 58 אחוזים מוצדק

רחל טבת ויזל:  המספרים הם גדולים באופן יחסי

רחל טבת ויזל:  אני רוצה לשים ספוט גם כאן

רחל טבת ויזל:  זה בעיקר בדרג של השטח שלא בהכרח הוא יודע לתת את התשובה הנכונה

רחל טבת ויזל:  זאת אומרת, חייל מגיש בקשה לשינוי שיבוץ למשל וזה לוקח שלושה וארבעה חודשים, פקודות הצבא אומרות שלושה 35 ימים

רחל טבת ויזל:  פקודות הצבא, בסדר, זה לא האירוע, האירוע הוא מה יודעים ביחידה, תוך כמה זמן צריך לתת לו תשובה

רחל טבת ויזל:      לגבי מעמד לוחם, אלה תקלות שכואב הלב מכיוון שמגיע פל"ס, לוחם בהנדסה קרבית שאומר שהוא לא מקבל א' פלוס שברור שמגיע לו

רחל טבת ויזל:  יש תקלה למטה

רחל טבת ויזל:  אגב, זאת עוד דוגמה, זה פל"ס אחד, אחרי שאתה מטפל בזה מסתבר שכל הפל"סים, צריך לסדר להם

רחל טבת ויזל:       זכויות של חיילים, יחידות קרביות

רחל טבת ויזל:  מטריד אותנו הנושא של חופשות

רחל טבת ויזל:  בהרבה יחידות החיילים לא מספיקים לנצל את ימי החופשה שלהם

רחל טבת ויזל:  צה"ל אומר, ובצדק, שיש הרבה עניינים מבצעיים, אז שצה"ל יקבל החלטה אמיצה ויחליט מראש כמה ימי חופשה יש בשנה

רחל טבת ויזל:  כל עוד צה"ל החליט שיש 17 ימי חופשה בשנה גם לחיילים קרביים, צריך לממש את זה

רחל טבת ויזל:  אי אפשר להשתמש בטיעון שנה אחרי שנה וחיילים אומרים שכבר שנתיים לא מימשו

רחל טבת ויזל:  יש לנו יחידות מאוד ברורות שאנחנו יודעים שזה קורה בהן

רחל טבת ויזל:      עלייה בהיקף הקבילות, רמות פעילות, לימודים, גמול השתלמות וכולי

רחל טבת ויזל:  קבילות שקשורות לשירותי דת למיניהם

רחל טבת ויזל:  הן לא רבות אבל המעטות מטרידות

רחל טבת ויזל:  כאוכל מגיע למוצב רבע שעה אחרי כניסת שבת או 20 דקות אחרי כניסת שבת, המפקד אומר שאלה רק 20 דקות אבל אלה לא רק 20 דקות

רחל טבת ויזל:  הם לא יכולים לאכול את האוכל הזה וזאת בעיה

רחל טבת ויזל:      שירותי הרפואה

רחל טבת ויזל:  עלייה קלה בהיקף הקבילות

רחל טבת ויזל:  המגוון של הנושאים הוא גדול

רחל טבת ויזל:  זאת אומרת, לעתים יחס של רופאים, קביעת תורים וכולי, אבל אני כן רוצה להגיד מה שונה משנה שעברה

רחל טבת ויזל:  יש ירידה במספר הקבילות שעוסקות בזימון תורים

רחל טבת ויזל:  אני יודעת שהצבא הלך כברת דרך, יש מדיקליק ויותר קל לזמן תורים

רחל טבת ויזל:  זה הרבה יותר מוצלח ובזה יש ירידה

רחל טבת ויזל:  עדיין יש קבילות שעוסקות ביחס של רופאים, רופא רואה חייל והוא באותו יום הוא כבר ה-30 שלו והוא כבר מתחיל לדבר לא יפה

רחל טבת ויזל:  רופא שמצלם ישבן

רחל טבת ויזל:  דברים לא נעימים שקורים מצד רופאים

רחל טבת ויזל:  זה לא מצביע על הכלל

רחל טבת ויזל:      דבר שהוא מהותי מבחינתי זה הנושא של בריאות הנפש

רחל טבת ויזל:  כל קבילה – אמנם כאן זה קרוב ל-10 אחוזים מהקבילות – שמדברת היום על בריאות הנפש וחיילים שאומרים שממתינים חודשיים, שלושה וארבעה חודשים לקב"ן – הם צודקים

רחל טבת ויזל:  התשובה שהם מקבלים היא שאין לנו קב"נים

רחל טבת ויזל:  הצבא יסביר

רחל טבת ויזל:  אני יודעת שיש תוכניות ותוכניות גם הוצגו לנו, אבל נכון להיום עשרות של קבילות של חיילים שלא פוגשים קב"ן בזמין אמת

רחל טבת ויזל:      אני לא מדברת על הדחוף במקרה של אני הולך להתאבד, שם נמצא הפתרון

רחל טבת ויזל:  יש הרבה מאוד חיילים שרוצים קב"ן, אי אפשר לבוא אליהם בטענות, מבחינתי זה לגיטימי

רחל טבת ויזל:      תשתיות

רחל טבת ויזל:  בדוח זה לא הרבה אחוזים אבל כמו שאמרתי קבילה אחת מראה על כולם

רחל טבת ויזל:  אנחנו כמעט מדי שבוע נמצאים באחת מהיחידות, בלי קבילות

רחל טבת ויזל:  פשוט באים לראות מה קורה

רחל טבת ויזל:  זאת יחידה אחרי יחידה

רחל טבת ויזל:  אני אתחיל במה שהשתפר

ינון אזולאי: אתם עושים ביקורי פתע?     

רחל טבת ויזל: לא פתע

רחל טבת ויזל:  מודיעים

ינון אזולאי: למה אלה לא ביקורי פתע?     

רחל טבת ויזל: אני יכולה לשלוח

רחל טבת ויזל:  אנשים שלי אני שולחת לביקור פתע

רחל טבת ויזל:  כשאני מגיעה ליחידה, אני באה ליום שלם ואני רוצה להכיר את היחידה ורוצה לדבר עם האנשים

רחל טבת ויזל:  ביקור שלי הוא לא ביקור פתע

ינון אזולאי: אבל קיימים גם ביקורי פתע

רחל טבת ויזל: יכולים להיות גם ביקורי פתע

רחל טבת ויזל:  בשבוע שעבר היינו באיזושהי יחידה ושאלו אותי אם אני יכולה לבוא קצת יותר כי כבר שבועיים הם עובדים בבסיס לסדר ולארגן

רחל טבת ויזל:  ממש ביקשו שנגיע לביקורת, אם אפשר, פעם בכמה חודשים

רחל טבת ויזל:      אני רוצה לומר משהו לגבי הביקורים ביחידות

רחל טבת ויזל:  יש נושא אחד שהשתפר יחסית לשנה שעברה וזה נושא ההיסעים

רחל טבת ויזל:  אנחנו כמעט ולא מקבלים קבילות חיילים על היסעים

רחל טבת ויזל:  יש כמה דברים שנעלמו

רחל טבת ויזל:  קבילות על זקנים אנחנו גם לא מקבלים

רחל טבת ויזל:  יש דברים שהיו והם כבר לא שם

רחל טבת ויזל:  גם מהקבילות וגם מהביקורים ביחידות, יש כמה דברים שעולים באופן מובהק

רחל טבת ויזל:      לגבי מזון

רחל טבת ויזל:  אין כבר קבילות על כך שאין מספיק מה לאכול

רחל טבת ויזל:  זה לא סוג הקבילות

רחל טבת ויזל:  הקבילות מדברות על הגיוון, על הלכלוך, על הדרך בה המזון מגיע הייתה לנו יחידה של הגנה אווירית שאמרה בסדר, הגיעו כפול אנשים למוצב, ביקשנו עוד אוכל, האוכל הגיע אבל לא מחומם, מקולקל, היינו צריכים לזרוק את כל האוכל

רחל טבת ויזל:  שוב, זה לא בהכרח הכמויות

רחל טבת ויזל:  די כבר, שמים על זה את הכסף

רחל טבת ויזל:       עכשיו השאלה מה קורה בתוך המטבחים עצמם

רחל טבת ויזל:  יש שונות

רחל טבת ויזל:  אנחנו היינו ביום אחד בדרום בשני בסיסים שונים, אותם פרודוקטים, אותו דרום, אותו חול

רחל טבת ויזל:  אתה רואה מטבח אחד מדוגם וכל החיילים אומים שהאוכל הוא נהדר ואתה רואה בסיס אחר שלא מזמן אט"ל החליטו לסגור שם את נושא המזון, שהוא נראה נורא

רחל טבת ויזל:  זה המון אחריות מפקדים מצד אחד, מצד שני תקציבים, תקציבים, תקציבים כדי לשפר אבל הצבא צריך להתמודד עם זה

רחל טבת ויזל:       לגבי תנאי המחיה עצמם – שירותים שבורים, אסלות שבורות

רחל טבת ויזל:  אתמול ישבתי באחת מההשלמות ואמרתי להם שהנה, מטפלים במים החמים

רחל טבת ויזל:  שאלו אותי אם אני רצינית כי אצלם שני מוצבים בדרום, אין אצלם מים חמים

רחל טבת ויזל:  אני יודעת שהצבא עוסק בזה, זה אירוע, אבל זה אירוע מרכזי מבחינת החיילים וזה עדיין בעייתי

רחל טבת ויזל:  אנחנו עדיין רואים את זה

רחל טבת ויזל:  מפגעי תברואה – חתולים, כלבים, מזיקים, מה שאתם רוצים

רחל טבת ויזל:       אחרי כל ביקור כזה אנחנו שולחים דוח מאוד מאוד מסודר, גם למפקד היחידה וגם לכל מי שעליו נעשה הדוח

רחל טבת ויזל:  גם מצפים את זה באופן עתי

רחל טבת ויזל:  אף אחד לא פוגש את זה עכשיו בהפתעה כאן

רחל טבת ויזל:  כל מה שבדוח, כולם מכירים את זה

רחל טבת ויזל:  שום דבר כאן לא דבר

רחל טבת ויזל:  כאן מוזכר מחנה איתם בו היינו והיינו בו לפני שלושה שבועות ועובדים עליו

רחל טבת ויזל:  פתאום הוא נראה אחרת לגמרי

רחל טבת ויזל:  אני לא אומרת שאין התקדמות, אבל בגדול התחושה היא שבהרבה מאוד בסיסים יש דברים בסיסיים שנראים ממש לא טוב כולל מפגעי תברואה שמאוד מטרידים אותי

רחל טבת ויזל:      מימוש המלצות

רחל טבת ויזל:  ב-2022 ניתנו 692 המלצות

רחל טבת ויזל:  נכון ל-1 בינואר – עכשיו אנחנו מדברים על הרבה יותר המלצות שממומשות - 70 אחוזים מההמלצות מומשו

רחל טבת ויזל:  חלק מההמלצות הן המלצות פרטניות וחלק מההמלצות הן המלצות מערכתיות

רחל טבת ויזל:  הנושא של המדים, אני חושבת שלקח חודשיים לאכ"א, בעיקר לאט"ל, לקבל החלטה שהחל מגיוסי הקיץ בנות יהיו רשאיות או עם מדי א' נשים או עם מדי א' גברים ובא לציון גואל

רחל טבת ויזל:  באמת, נפתרה הבעיה של שנים בעיניי בפתרון הגיוני ופשוט ומצוין, אבל לא רק זה

רחל טבת ויזל:  פרסמו את ספר התשמ"ש, החליטו איזה שהן החלטות לגבי שירות הנח"ל, לגבי סיווגים ביטחוניים ביחידות מסוימות מה שעיכב מאוד את הגעת החיילים ליחידות

רחל טבת ויזל:  בקבלת משכורות הגיעו לאיזשהו מסלול מסודר

רחל טבת ויזל:      מבחינתנו גם במהלך השנה אנחנו רואים שמעבר לתשובות הפרטניות לאנשים, יש אירועים מערכתיים שבהם נעשה שינוי, מבחינתי שינוי מבורך, וצה"ל כבר יציג את חלקו בדברים האלה

רחל טבת ויזל:  אנחנו בדרך כלל גם מיודעים בזמן אמת

רחל טבת ויזל:  כיוון שאנחנו גם עוקבים אחרי כל השינויים האלה אנחנו מיודעים בזמן אמת גם בטיפול בקבילות וגם בטיפול בדברים העקרוניים

רחל טבת ויזל:      לסיכום החלק שלי ואחר כך כמובן אפשר לשאול שאלות

רחל טבת ויזל:  מבחינתי ההמלצות שאני שמה לי, לצה"ל ולכולם

רחל טבת ויזל:  ראשית, העמקה בזכויות של המשרתים בכל סוגי הכשרות הפיקוד

רחל טבת ויזל:  אני מדברת על המפקדים עצמם

רחל טבת ויזל:  באמת, השנה התחלנו בשיתוף פעולה, מבחינתי מצוין, עם בה"ד 1 - זה ממש קריטי – להיכנס לכל הגדודים ולדבר איתם גם על הזכויות של החיילים שלהם וגם לתת להם את כל הדוגמאות

רחל טבת ויזל:  הצוערים זזים בכיסא ואומרים, מה, לא יכול להיות שמפקד כך יתנהג לחייל שלו, אבל ברגע שאתה משקף, זה עוזר

רחל טבת ויזל:  אנחנו מגיעים גם אליהם ואנחנו מגיעים גם לקורסים היותר בכירים

רחל טבת ויזל:  לסרן, לרב-סרן, לאל"מים במחצבים, כדי לשקף להם שזה האירוע, הוא בעיקר מתנפץ על הקצינים הצעירים, אז בואו, נא לחנוך, נא לראות איך אתם מדברים איתם, איך אתם מגיבים לכל דבר כי אני חושבת שזה אירוע שצריך להידרש אליו

רחל טבת ויזל:  זה דבר אחד

רחל טבת ויזל:      דבר שני, התמקצעות מפקדים, לאו דווקא גורמי ה-ת"ש

רחל טבת ויזל:  המפקדים בטיפול בפרט, המפקדים צריכים להכיר את הזכויות של החיילים שלהם

רחל טבת ויזל:      לאחר מכן אני מדברת על הנושא של תשתיות ואני רוצה לשים דגש על המגורים, תחזוקה, שירותים, מקלחות, מים חמים, בעלי חיים

רחל טבת ויזל:  סוף סוף הורדנו מהרשימה את ההיסעים שזה באמת משמח

רחל טבת ויזל:      לגבי מזון

רחל טבת ויזל:  אני לא מדברת על הכמויות אלא על אופן אספקת המזון, על איכות המזון, על אופן הגשת המזון

ינון אזולאי: נשלח להם תמונה של מנחם הורביץ

רחל טבת ויזל: כן

רחל טבת ויזל:  תמיד אני תוהה איך זה נראה אחר כך

ינון אזולאי: זאת יוזמה ברוכה

רחל טבת ויזל: כן

רחל טבת ויזל:  זה טוב

רחל טבת ויזל:  לגבי אוכלוסיות מיוחדות, יש פתרון כבר לאוכלוסיות מיוחדות

רחל טבת ויזל:  הצליאקים מקבלים מנות

רחל טבת ויזל:      הדגש הבא שאני שמה הוא גורמי כוח אדם

רחל טבת ויזל:  עושים טעויות שקשורות לזכויות פרט, שכר ותנאי שירות, הבטחות לא נכונות, הנחיות לא נכונות

רחל טבת ויזל:  אם יש לי קצין ביחידה מובחרת שקיבל חצי שנה בשביל ללכת ללמוד כדי איכשהו לסדר לו את המשכורת שיהיה לו איזשהו תואר במשהו ואנחנו ממש רואים תכתובת עם גורמי המקצוע, זה מזכה, זה לא מזכה, ממש לפי זה הוא למד – עוברת חצי שנה, הוא חוזר ליחידה ואז מסתבר לא, זה כן מזכה, זה לא מזכה ופתאום הוא לא זכאי לתואר

רחל טבת ויזל:  ועכשיו לך תפתור את זה

רחל טבת ויזל:  עם כל ההמלצות שלי, אני לא יכולה להגיד שישלחו אותו שוב לעוד שנת לימודים או תשלמו לו כסף

רחל טבת ויזל:  מצאנו שם איזושהי הסדרה אבל בסוף אלה תקלות שהן בדרג השטח ובסוף הן משפיעות בצורה דרמטית על זכויות הפרט

רחל טבת ויזל:      הדבר האחרון, רפואה

רחל טבת ויזל:  ברפואה אני שמה את הספוט בצורה חד משמעית על נושא הקב"נים בצה"ל

רחל טבת ויזל:  אני יודעת שעובדים על זה חזק וקשה כדי לפתור את זה

רחל טבת ויזל:       לסיכום אני רוצה לומר דבר שמבחינתי הוא מאוד מאוד משמעותי בשיטת העבודה שלנו

רחל טבת ויזל:  יש שני דברים מרכזיים

רחל טבת ויזל:  ראשית, אנחנו עובדים מול הצבא כדי שהצבא גם יבדוק את עצמו וישיב את האמון של החיילים בצבא

רחל טבת ויזל:  דבר שני, אני רוצה להגיד שעם ביקורת או לא משנה איך, אני מרגישה שבצה"ל אני יודעת בדיוק עם מי יש לי לדבר ואני יודעת עם מי אני מדברת ויש מי שמקשיב בצד השני

רחל טבת ויזל:  לא הכול נפתר, יש מלא דברים שמרגיזים ומעצבנים, אבל השיח בבה"ד 1 הוא אחרי שיח מאוד מאוד רציני מול מפקד בה"ד 1 ואלוף פיקוד ההכרות

רחל טבת ויזל:  בנושא של התשתיות אנחנו מול אט"ל

רחל טבת ויזל:  בנושא של כוח אדם אנחנו מול רמ"ט אכ"א מול אכ"א

רחל טבת ויזל:  אלה לא דברים שאנחנו מחכים עכשיו לוועדה ואלה לא דברים שצה"ל עכשיו מחכה לוועדה כדי למצוא פתרונות

רחל טבת ויזל:  זאת לפחות ההתרשמות שלי

רחל טבת ויזל:      אני אגיד שעל בסיס יום-יומי - וזאת באמת הזכות שלנו וזאת ההזדמנות שלי להגיד תודה לאנשים שלי שהגיעו מנקח"ל, כל היחידה שלי – יש לנו את הזכות לסייע להרבה מאוד אנשים וזה יתרון גדול

רחל טבת ויזל:  תודה

ינון אזולאי: תודה רבה רחל

ינון אזולאי:  אני חייב להגיד שעברתי, אי אפשר להגיד על כל מילה ומילה אבל על רוח הדברים

ינון אזולאי:  באמת עבודה טובה

ינון אזולאי:  יישר כוח

ינון אזולאי:  זה שיש קשב בצד השני ורואים את זה, זה חשוב מאוד

ינון אזולאי:  לא תמיד שומעים את הקשב בצד השני

ינון אזולאי:  אנחנו רואים את זה בוועדה לביקורת המדינה מצד משרדי הממשלה

ינון אזולאי:  כמובן שתמיד אנחנו צריכים לשאוף לתקן עוד ועוד

ינון אזולאי:       צה"ל, תא"ל יורם כנפו, ראש מטה אכ"א

יורם כנפו: מתוקף תפקידי אני גם אחראי על המענה לקבילות, לרכז את כל עבודת המטה של צה"ל ולוודא שהמלצות הנציבה מיושמות

יורם כנפו:       בפתח הדברים אני רוצה לומר שצה"ל רואה חשיבות רבה מאוד בעשייה של הנציבות כי היא מהווה עבורנו ביקורת בלתי תלויה ואנחנו, כמו שציינתי, כמובן מיישמים את כל ההמלצות ובחלק מהמקרים גם מרחיבים אותן למענה שהוא מענה מערכתי יותר

יבגני סובה: מה זה 250 שעוד לא הצלחתם לשים בהמלצות שהיא כתבה?     

רחל טבת ויזל: אני אגיד בעצמי

רחל טבת ויזל:  ראשית, חלק לקראת סוף הנה, חלק הן מערכתיות ואני משאירה אותן אצלי במעקב ולא משחררת

יבגני סובה: כלומר, לא פרטניות

רחל טבת ויזל: לא

רחל טבת ויזל:  פרטניות, להחזיר כסף למישהו או לפתור את הבעיה עכשיו, זה לא האירוע

רחל טבת ויזל:  האירוע הוא בעיקר מול המערכתי

יורם כנפו: אני חייב לומר בפתח הדברים משהו על מפקדי צה"ל

יורם כנפו:  מפקדי צה"ל, אפשר לומר באופן רחב, ככלל, מהווים כתובת לטיפול יום-יומי בכ-300 אלף מועמדים לשירות ביטחון שאנחנו עוסקים בתהליך המיון שלהם ובאותו מספר פחות או יותר של משרתים, חיילי חובה, קבע, מילואים ואזרחים עובדי צה"ל

יורם כנפו:  ככלל הטיפול הוא טיפול ראוי ונכון

יורם כנפו:  כמובן שיש לנו גם תופעות שהן תופעות וסוגיות כפי שהנציבה הציבה אותן והציגה אותן ואנחנו מטפלים בהן

יורם כנפו:       איך אנחנו מטפלים בהמלצות

יורם כנפו:  ראשית, ההמלצות שנוגעות לפרט, לפרט האחד, לרוב בא על תיקונו ובא על תיקונו יחסית בפרק זמן מאוד קצר

יורם כנפו:  אנחנו כמובן בודקים שני דברים כשאנחנו מקבלים את הקבילה הזאת ורואים את הצורך במתן המענה

יורם כנפו:  אנחנו בודקים שלא הייתה כאן התרשלות או לא נעשה כאן משהו באופן מכוון ואם יש התנהגות כזאת, היא כמובן מטופלת באופן משמעתי כי אנחנו בצה"ל, במקומות בהם הפעילות היא פעילות שמבוצעת באופן מודע על ידי המפקדים כשהם יודעים שהם עוברים על הפקודות, זה סטנדרט ונורמות שאנחנו לא מקבלים ואנחנו מטפלים בזה טיפול משמעתי

יורם כנפו:       הדבר השני שאנחנו בודקים זה מה בתוך התהליך, בתוך היחידה לא עבד שאילץ את המשרת לפנות לנציבות לא ממקום של להוקיע את הפנייה

יורם כנפו:  אנחנו רוצים שתהיה פנייה לנציבות אבל אנחנו רוצים שהמשרת יראה בראש ובראשונה במפקד שלו ככתובת לטיפול בסוגייה הזאת ובלא מעט מהפעמים אנחנו רואים תקשורת שהיא תקשורת לא טובה או תהליך שהוא תהליך פחות סדור ביחידה וגם על זה אנחנו מעירים

יורם כנפו:  אבל אלה הקבילות שיחסית היישום של ההמלצה שלהן מתבצע בקצבי זמן נכונים ובטיפול כנדרש

יורם כנפו:      בלא מעט מהמקרים אנחנו מסתכלים על סט קבילות שמצליח להראות לנו תופעה שהיא תופעה שדורשת טיפול שהוא טיפול מערכתי

יורם כנפו:  לפעמים הטיפול המערכתי הוא תהליך של בניין כוח

יורם כנפו:  ממש בניין כוח ארוך וסדור - אנחנו תכף ניתן סקירה גם בעניינים הללו – שהוא דורש כמובן את המשאבים והוא דורש את הזמן על מנת שאנחנו נוכל לפתור אותם

יורם כנפו:  חלקם הן תשתיות, חלקם מערכות וחלקם דורש מאיתנו לחזור בחזרה ולבדוק את המדיניות ולבדוק את הפקודות ולראות אם אנחנו נדרשים לתקן אותם

יורם כנפו:  דווקא מהסוג הזה של הטיפולים הייתי רוצה שניתן סקירה יותר רחבה ופיני, רח"ט לוגיסטיקה, ידבר על חלק מהדברים שנתנו להם מענה שהוא מענה רוחבי תשתיתי

פיני בן מויאל: חודש טוב

פיני בן מויאל:  נמצא אתי כאן ראש מערך הבר"ן של צה"ל ירין שהוא קצין מבצעים של אט"ל

פיני בן מויאל:  אימא שלי לימדה אותי שכאשר מעבירים עליך ביקורת, תתחיל לרקוד

פיני בן מויאל:  אני חושב שביקורת זה דבר נפלא, לא סתם אומרים ביקורת בונה, ובהינתן מצב – אתה מתייחס אליה ברצינות

פיני בן מויאל:       כמה סוגיות מערכתיות עליהן דיברה גם הנציבה וגם ידידי כנפו

פיני בן מויאל:  אני רוצה להגיד את הדבר הבא

פיני בן מויאל:  האחד, אין סיכוי שבעולם שמפקד צה"ל בעידן המודרני ידע להחזיק בכל הדאתה של השירות של החיילים שלו

פיני בן מויאל:  אין סיכוי כזה

פיני בן מויאל:  היום יש מגוון מטורף של שירותים - שירותי פרט, כביסה, נעליים, רפואה – הוא צריך להיות מדען אטום

פיני בן מויאל:  אין סיכוי שזה יקרה

פיני בן מויאל:  אנחנו ביחד עם אכ"א יצרנו מערכת שנקראת צ/360 בתוכה יש מערכת של שאלות-תשובות שהפרט יכול לשאול מה הזכאות שלו לאיקס ואז בבואו לדרוש את המענה, הוא לפחות יודע להגיד למה הוא זכאי

פיני בן מויאל:  זה כמו שכל אזרח במדינה רוצה לדעת על הקלות במיסים, הוא לא יודע להחזיק את הידע הזה, וזה קומפוננט אחד

פיני בן מויאל:      הדבר השני

פיני בן מויאל:  צריך לומר כאן שהקבילות האלה, אלה אנשים שפנו

פיני בן מויאל:  יש הרבה מאוד אנשים שלא פנו ובין אלה שפנו כאן, יש דברים שהם סינגולריים, כמו אותו קצין שלא קיבל מענה – ויש לא מעט כאלה, ואני מעריך שגם במדינה – לבין סוגיות מערכתיות

פיני בן מויאל:  אני רוצה לשתף אתכם במשהו - הייתי בשבוע שעבר בחדר ליד החדר הזה – שאומר שאנחנו מבינים שאנחנו לא בכיוון

פיני בן מויאל:  נכנס לנו ראש אט"ל חדש לתפקיד, מישל ינקו, ואנחנו הפכנו את המשקפיים והתחלנו להסתכל על הבעיות מהעיניים של המשרת, אגב, ביחס עם אכ"א

פיני בן מויאל:  יש הרבה מאוד רכיבים

פיני בן מויאל:  ביום ראשון אנחנו עושים כנס משותף שמדבר על הדברים האלה, בהשתתפות 700 אנשים

פיני בן מויאל:       בצה"ל, הרבה מאוד שנים, כל מה שקשור למזון, רפואה, היסעים – נקרא קיום

פיני בן מויאל:  כשהיית בא לדיוני תקציב, היה רשום קיום 2023 באותו סטנדרט של 2022, ללא התייקרויות והרמה הולכת ויורדת

פיני בן מויאל:  הגיע אלוף חדש וטבע את המשפט איכות וחוויית השירות

פיני בן מויאל:  אנחנו מבינים שבאמון הציבור, במודל צבא העם, יש לנו חוזה עם האימהות והאבות של המשרתים בצה"ל וחובתנו לתת להם את הכי טוב שאפשר לתת

פיני בן מויאל:  האם אנחנו הצטיינו בזה? לא

פיני בן מויאל:  מיד אני אראה את זה

פיני בן מויאל:       ישבנו כמעט חצי שנה וכתבנו תפיסה

פיני בן מויאל:  התפיסה אומרת שאנחנו משנים, המפקד הוא דרמה בתוך הסיפור

פיני בן מויאל:  שאלת למה לא ישירות

פיני בן מויאל:  יש דברים שאתה אומר שאם אני מבטל את המפקד, זה משהו שלא היינו רוצים שיקרה

פיני בן מויאל:  אנחנו כן רוצים לתת כלים למפקד

פיני בן מויאל:  במקומות שהוא לא צריך להחזיק ידע, אין צורך שיחזיק בו

פיני בן מויאל:  לשלוט בתמונת מצב, להסתכל על הדברים בעיניים של המשרת, השפעה על היחידה, דיגיטציה ומערכות

פיני בן מויאל:  אין לנו דאתה

פיני בן מויאל:  דאתה זה אירוע דרמטי

פיני בן מויאל:  לפני כמעט שנה אנחנו ישבנו עם הנציבה והיא אמרה לנו שאין מים חמים

פיני בן מויאל:  בכל הערכת מצב ביום חמישי בצה"ל, כל אחד מציג את רמת המים החמים

פיני בן מויאל:  דוגמה

פיני בן מויאל:  אז גילינו שבמקומות שבהם יש צוברי גז והיחידה אמורה להחליף גז – היחידות מתחלפות, אין בן אדם קבוע במוצב, אז מה קורה לגז? הוא נגמר

פיני בן מויאל:  מתי הוא נגמר? ביום שישי

פיני בן מויאל:  ואז מה קורה? אין מים חמים

פיני בן מויאל:  אמרנו, שלום, שמנו מערכות לניטור מרחוק של הגז ואנחנו ממלאים את הגז ויותר אין בעיית מים חמים

פיני בן מויאל:  לא בכל המקומות

פיני בן מויאל:      אחת הבעיות הכי גדולות שזיהינו היא שהבעיה וזה שמטפל בבעיה לא מכירים אחד את השני, ב-85 אחוזים מהמקרים

פיני בן מויאל:  תחבר אותם – פתרת את האירוע

פיני בן מויאל:  אנחנו מנטרים באופן יזום

פיני בן מויאל:  היום כשאימא כותבת בפייסבוק, באינסטגרם, בטוויטר, שלום, הבת שלי רעבה – יש לנו מערכת מתוחכמת, לא רק בעולמות התקיפה, וזה קופץ אצלנו

יבגני סובה: לא רק בפייסבוק

יבגני סובה:  בעיקר היא כותבת לנו

פיני בן מויאל: אני אספר לך סיפור אמיתי

פיני בן מויאל:  ביום ראשון האחרון מצאתי את עצמי מדבר עם אימא של חיילת ושבועיים לפני כן דיברתי עם חיילת שמשרתת בצריפין וחודש לפני כן עם חיילת שמשרתת בסיירים כדי לשמוע ממנה מה הסיפור

פיני בן מויאל:  החיילת משרתת בקריית ההדרכה והיא הגיעה לתחנת הסעה בכפר סבא ואין הסעה

פיני בן מויאל:  האימא התחילה לרוץ

פיני בן מויאל:  התנצלתי בפני האימא

פיני בן מויאל:  אני לא הייתי רוצה שהיא תסיע אותה כי בשביל זה אני כאן

פיני בן מויאל:  דיברו כאן על ההיסעים, ומיד אנחנו עושים תיקון

פיני בן מויאל:  זה לא נגמר לעולם, זאת אבולוציה

פיני בן מויאל:  יש לנו יכולות ניטור ויש כאן שירות

פיני בן מויאל:  צה"ל לא דיבר על שירות

פיני בן מויאל:  זה לא יפה להגיד אבל זה מה שיש, שיהיה לך בהצלחה

פיני בן מויאל:  הצבא הוא צבא העם, אנחנו רוצים לשמור את שדרת הפיקוד, ניהול שהוא ניהול שמשקף, שינוי לטווח ארוך

פיני בן מויאל:  לא רוצים זבנג וגמרנו

פיני בן מויאל:  תפיסה מתפתחת

פיני בן מויאל:  יש כאן את כל הדברים

פיני בן מויאל:  יש כאן מערכת SLA – סרוויס לבל אגרימנט וזהה אומר שבכל אחד מאמות המידה, מה השירות שאני אמור לקבל

פיני בן מויאל:  דיברנו על מים חמים, היום אם יש מוצב בחזית שיש בו תקלת מים חמים, אם תוך 12 שעות המים לא עובדים – מישהו בא לתת הסברים על זה

פיני בן מויאל:      דיברנו על הדאתה

פיני בן מויאל:  על האנשים

פיני בן מויאל:  אתם רואים כאן את צ/360

פיני בן מויאל:  הקמנו אקדמיה לשירות

פיני בן מויאל:  אנשים בצבא לא יודעים מה זה לדבר שירות

פיני בן מויאל:  כולכם שירתם ויש נגדים שאין להם תרבות שירות

פיני בן מויאל:  אתה בא לנגד, הוא אומר לך תבוא מחר

פיני בן מויאל:  אתה בא עוד פעם, תבוא מחר אבל אני רוצה נעליים היום והוא אומר תבוא מחר

פיני בן מויאל:  הקמנו אקדמי לשירות ומאמץ תקשורתי מאוד משמעותי שגם מתווך וגם משווק, אם יש פתרון בטווח הנראה לעין, שותפות כמובן

פיני בן מויאל:      אנחנו נלחמים על האנשים

פיני בן מויאל:  גם אנשי קבע, גם משרתים

פיני בן מויאל:  דיברו כאן על קצינים ועל נגדים שבחלקם באיזשהו מקום מרימים ידיים

פיני בן מויאל:  אני דיברתי עם האימא של החיילת כדי לומר לה שאני רואה אותך, אני רואה את המצוקה שלך ואני מתנצל על כך שהיא הסיעה את הבת שלה ביום ראשון למקום אחר כי זה לא התפקיד שלה

פיני בן מויאל:  הבנו שלחשוב קיום זה כבר לא מספיק אלא צריך לחשוב אחרת

פיני בן מויאל:      הלכנו ועשינו מסע ששאל מה מטריד את חיילי צה"ל

פיני בן מויאל:  אני לא אכנס לזה כאן אבל יש כאן את כל מה שדיברה עליהם הנציבה ועוד

פיני בן מויאל:  לדוגמה

פיני בן מויאל:  חייל שהיה צליאקי בצה"ל, קיבל חמגשית, אותה חמגשית עם אותה מנת מזון במשך שלוש שנים

פיני בן מויאל:  גילינו שאנחנו מורידים אוכל לשטח, שמים באותה חמגשית את הכול ועד שזה מגיע למטה, זה הופך לסלט

פיני בן מויאל:  בעולמות הרפואה לא היו לנו סטנדרטים

פיני בן מויאל:  בן אדם מזמין תור, תוך כמה זמן הוא רואה רופא ראשון? תוך כמה זמן הוא רואה רופא מומחה? כמה תורים מבוטלים כשבן אדם מזמין תור ולא מגיע? איפה זה יושב? קב"נים

פיני בן מויאל:  יושב כאן לוצ'י והוא יגיד לכם שפעם כשמישהו רצה לראות קב"ן, מלש"ב, היה מחכה עשרה חודשים

ינון אזולאי: אגב, כמה קב"נים יש בצבא

פיני בן מויאל: עוד רגע הוא ייתן לך פירוט

פיני בן מויאל:  לכן הבאתי אותו מעבר לזה שהוא תומך בי נפשית

פיני בן מויאל:  אגב, ברפואה צה"ל קיבל החלטה אסטרטגית

פיני בן מויאל:  הרבה מאוד שנים דיברו על הפרטת שירותי הרפואה בצה"ל ואנחנו ביחד עם הרמטכ"ל, ראש אט"ל מישל ינקו וכמובן קרפ"ר, החזרנו את זה בחזרה

מאיר כהן: מה זה בחזרה? כשהייתם ב"טרם", זה היה נורא

מאיר כהן:  כשחייל מגיע הביתה לדימונה, מרגיש לא טוב ב-12:00 בלילה

פיני בן מויאל: אני מיד אציג את זה

פיני בן מויאל:  אני אראה את זה ואם אני אחסיר משהו, אני אשמח לענות

פיני בן מויאל:      בהיסעים וליסינג, ככלל תפיסת העולם הייתה שצה"ל לא אחראי על הסעות

פיני בן מויאל:  אני מוריד חייל בתחנה מרכזית ושיהיה לו בהצלחה

פיני בן מויאל:  היקף האוטובוסים שצה"ל היה מפעיל בימי ראשון וחמישי הוא 200

פיני בן מויאל:  היום אנחנו מפעילים 1,700 אוטובוסים ביום ראשון

פיני בן מויאל:  לקחנו אחריות על ההיסעים

פיני בן מויאל:  שיתוף עם משרד התחבורה, אפליקציות חכמות שמיד אני אראה

פיני בן מויאל:  אגב, באופן פרדוכסלי אותו שירות, חסכנו מיליוני שקלים

יבגני סובה: מי זה הקצין הצעיר הזה שהמציא אפליקציה? הייתה כתבה על זה

יבגני סובה:  נכון?     

פיני בן מויאל: יחד איתי

פיני בן מויאל:  ערן אלון

פיני בן מויאל:  אני מיד אדבר עליו

פיני בן מויאל:  הוא קצין שלי

פיני בן מויאל:  זה חסך מיליוני שקלים

פיני בן מויאל:  בצד השני יש עוד אפליקציה שמאפשרת לחייל להזמין מושב

פיני בן מויאל:  בתשתיות, אני מיד אראה, יש הבדל מאוד משמעותי

פיני בן מויאל:  בגדול יש בצה"ל שלוש רמות של תשתיות: מוצבים קדמיים, לוחמים

פיני בן מויאל:  בא"חים ויחידות הכשרה ויחידות עורפיות

פיני בן מויאל:  יש תהליך שנקרא שיווק והעתקת מחנות

פיני בן מויאל:  קריית הדרכה היא דוגמה פנטסטית

פיני בן מויאל:  אתה משווק קרקעות במרכז הארץ ומעתיק את עצמך לדרום

פיני בן מויאל:  אמ"ן הנגב

פיני בן מויאל:  שינוי משמעותי

פיני בן מויאל:  אני מיד אראה

פיני בן מויאל:  אנחנו עדיין לא מספיק טובים בזה

פיני בן מויאל:      אנחנו מבינים שיש לנו את היכולת לשנות ולהשפיע

פיני בן מויאל:  מודל צבא העם, יש לנו חוזה בלתי כתוב

פיני בן מויאל:  חייל, לוחם קרבי, אנחנו רוצים שהוא יקבל את הטופ שבטופ

פיני בן מויאל:  אטרקטיביות השירות בקבע ואמון המשרתים והציבור, זה קודם כל אמון המשרתים

פיני בן מויאל:  זה בדיוק מה שדובר כאן ונאמר על ידי נציבת קבילות החיילים

פיני בן מויאל:  משרת רוצה לדעת

פיני בן מויאל:      אני אגע כאן בארבעה רכיבים

פיני בן מויאל:  נדבר על רפואה ובריאות הנפש, נדבר על תנאי מחיה ותשתיות

פיני בן מויאל:  אני אראה ממש תמונת מקרו ואני ארד עד למטה, למזון וציוד

פיני בן מויאל:  אחר כך נדבר גם על היסעים

פיני בן מויאל:       רפואה ובריאות הנפש

פיני בן מויאל:  ראש אט"ל יחד עם קרפ"ר הובילו תוכנית שנקראת רפואה בשבילך

פיני בן מויאל:  התוכנית הופכת את הפירמידה ואומרת שאנחנו לוקחים אחריות על שירותי הרפואה בצה"ל

פיני בן מויאל:  אפשר לראות בממצאי הדוח ואני אראה קצת נתונים מה אומרת התוכנית

פיני בן מויאל:  אני אראה לכם יכולות שלדעתי אין אותן בשום מקום במדינת ישראל אלא רק בצה"ל

פיני בן מויאל:  אגב, לטעמי, בסטנדרט שאנחנו נראה כאן, אין היום שום גוף רפואי במדינת ישראל שנותן את הסטנדרט הזה

פיני בן מויאל:       אנחנו מדברים על חוויית המטופל, מדברים על המפקד שהוא חלק מהעניין ועל המטפל כאשר בסוף חוויה של חייל שמגיע למרפאה, זה משהו מאוד סובייקטיבי

פיני בן מויאל:  הקמנו רפואה בערבה

פיני בן מויאל:  חבר'ה, בערבה יש 50 אלף משרתים שבשביל לראות עכשיו גניקולוג הייתה יוצאת חיילת מהערבה ושולחים אותה לפילון

פיני בן מויאל:  פילון זה ליד צפת

מאיר כהן: אין בערבה 50 אלף משרתים

מאיר כהן:  אתה מדבר על אילת והערבה

פיני בן מויאל: אילת והערבה

מאיר כהן: ובאר שבע ודימונה

פיני בן מויאל: קריית ההדרכה, בהל"צ, בהל"ג, שבטה, בה"ד 1, אוגמ"ר 80, זיס

פיני בן מויאל:  אני מדבר על יחידות צה"ל

פיני בן מויאל:  תוך שלושה חודשים הקמנו מרפאה בערבה

פיני בן מויאל:  הנגשנו שירותי רפואה לתוך המרחב

פיני בן מויאל:  אפשר לראות כאן את כל השירותים - מפיזיותרפיה, רפואה ראשונית, שניונית, רפואת מומחים, רפואת שיניים, בריאות הנפש – שנמצאים בגזרה

פיני בן מויאל:  בן אדם מזמין תור, באים לאסוף אותו

פיני בן מויאל:  כך היו נראים התורים ביציאה לדרך בינואר 2022

פיני בן מויאל:  אתם יכולים לראות שלרופא עור – היה מחכה 40 ימים - החייל מחכה 21 ימים ובאמצע אפשר לראות את התור

פיני בן מויאל:  זה רופא מומחה

פיני בן מויאל:  זה הסטנדרט בצה"ל

פיני בן מויאל:  אני אסביר איך זה עובד

פיני בן מויאל:  מהרגע שבן אדם נכנס ומזמין תור, אני מודד את זה

פיני בן מויאל:  מאוד פשוט

פיני בן מויאל:  זה ממוצע

ינון אזולאי: לפי מה שאומרת הנציבה וגם לפי תלונות שהגיעו, בסופו של דבר לחייל לוקח זמן רב, או שהוא לא הגיע למידע בזמן הנכון או שנמשך לו התור מעבר לזמן המצופה ואפילו למשך חודשים

פיני בן מויאל: יש לנו 40 אחוזים של אנשים שמזמינים תורים ולא מגיעים

פיני בן מויאל:  מבחינת החוויה שלו, הוא לא רואה רופא

ינון אזולאי: אתה יכול לדעת אם הוא הזמין ולא הגיע

ינון אזולאי:  אומרת הנציבה שבמקרים שהוא רצה להגיע, הוא לא הגיע והוא לא קיבל תור

פיני בן מויאל: זה מידע אמפירי

פיני בן מויאל:  אני לא מתווכח עם תחושות

פיני בן מויאל:  אני יכול להראות לכם הערכות דיגיטליות

רחל טבת ויזל: ממתי זה?     

פיני בן מויאל: זה מינואר 2022

פיני בן מויאל:  בעמודה הימנית אפשר לראות מה היה הזמן הממוצע וזה זמן ממוצע

פיני בן מויאל:  יש מקומות בהם הזמן הממוצע הרבה יותר ארוך ומצד שני יש מקומות בהם הזמן הממוצע יותר נמוך

ינון אזולאי: מרגע שהוא הזמין את התור עד שהוא מגיע

פיני בן מויאל: זה היום הסטנדרט

פיני בן מויאל:  זה הממוצע הצה"לי

פיני בן מויאל:  חברים, זה נמדד

פיני בן מויאל:  אגב, זה היה הרבה יותר גרוע

פיני בן מויאל:  אפשר לראות כאן מה אנחנו קבענו, 21 ימים, זה הרבה יותר מהר מאשר באזרחות

פיני בן מויאל:  יש רופאים מומחים שבאזרחות אתה יכול לחכות להם שמונה חודשים

מאיר כהן: 40 אחוזים ביטולים, זה המון

מאיר כהן:  אני החזקתי מרכז רפואי, היו בו 19 אחוזים וזה שיבש את הכול

מאיר כהן:  ממה נובעים הביטולים? האם קורה מצב שחייל שיש לו תור מתעורר בבוקר ובא אליו מפקד ואומר לו שהיום בגלל צרכים מסוימים, אתה לא תלך

ינון אזולאי: היה

ינון אזולאי:  כן

ינון אזולאי:  זה גם נמצא בדוח

מאיר כהן: אני שואל אותו 

פיני בן מויאל: אני אענה לך

ינון אזולאי: יש גם מקרים שאותו חייל בסופו של דבר הלך לרופא פרטי

ינון אזולאי:  גם זה קורה

פיני בן מויאל: בגדול מהניתוח שאנחנו עשינו הבנו שהבעיה יושבת על שני מרחבים

פיני בן מויאל:  לחייל עורפי בדרך כלל אין בעיה להגיע לרופא והביטול הוא ביטול שלו

פיני בן מויאל:  כאן הסתייענו בפרופסורים לכלכלה התנהגותית וגילינו שדרך האופן שבו אתה מנסח לו הודעה, הוא יבטל את התור או ישנה אותו כדי שלא יהיה לי רופא שיושב ומחכה ובזבזתי לו את הזמן

פיני בן מויאל:  ביחידות הכשרה, זה יושב הרבה על מפקדים וכאן עכשיו התחלנו לעשות מיזם שכמו שאנחנו אוספים את החיילים ביום ראשון, הם כולם יחידה לוחמת שהולכת למרפא, המרפא משעה 8:00 עד 11:00 נותן להם מענה רפואי לכל היחידה ומגיעים ליחידה בשעה 13:00, כמו מה שהיה תרבות יום א' וזה מאפשר גם ליחידה ולא להוציא חיילים

ינון אזולאי: אגב, כשאתה מסתכל על ביקור רופא, כשאתם נמצאים בביקור רופא, פעם ביקרת בביקור רופא במוצאי שבת?     

פיני בן מויאל: פעם אחת?      

ינון אזולאי: כמה זמן אורכת שם ההמתנה? לא סתם אני שואל אותך

ינון אזולאי:  ברור לי שביקרת שם

ינון אזולאי:  כמה זמן לוקח לחייל להמתין בתור בביקור רופא?     

פיני בן מויאל: בביקור רופא, לפני עשרה חודשים, אתה יכול לחכות שש שעות

פיני בן מויאל:  חיילים היו מגיעים במוצאי שבת, כולם כי הם יודעים שה-גימל תופס להם עד יום ראשון בערב

פיני בן מויאל:  שינינו את הפקודה

פיני בן מויאל:  לא משנה מתי אתה מוציא גימל ביום ראשון, ה-גימל תופס עד יום ראשון בערב

ינון אזולאי: אתה יודע איפה מפריע לי? זה שאתה לוקח את החייל כאחד שבא לתחמן את הצבא

פיני בן מויאל: לא, חס וחלילה

ינון אזולאי: זה מה שקורה

ינון אזולאי:  אם אני טועה, תגידו לי

ינון אזולאי:  כל התהליך שאתה אומר זה שהוא ביטל, הוא לא בא

פיני בן מויאל: לא, חס וחלילה

פיני בן מויאל:  ממש לא

ינון אזולאי: אני רואה בביקור רופא – יוצא לי לעבור לידו כמעט כל מוצאי שבת - את התורים הארוכים ולא רק של החיילים כי הרי באים לשם עוד אנשים

ינון אזולאי:  הוא מרגיש לא טוב רק בגלל שהוא מחכה שם כל כך הרבה זמן

פיני בן מויאל: הייתה פקודה מטכ"לית שאומרת שבהינתן מצב, הוצאת גימל במוצאי שבת, ה-גימל תופס עד יום ראשון בערב

פיני בן מויאל:  כולם חולים במוצאי שבת

פיני בן מויאל:  בסדר? היית רואה בניתוח שבועי שבמוצאי שבת בין השעות 7:00 עד 10:00 בלילה, מספר החולים גדל אקספוננציאלית

פיני בן מויאל:  ביום ראשון אין חולים

פיני בן מויאל:  אני עכשיו צריך לפתור את הבעיה

פיני בן מויאל:  אם מגיע ואני לא רוצה שיחכה

פיני בן מויאל:  מבחינתי כולם חולים ואני לא מטיל ספק בכך

פיני בן מויאל:  שינינו את פקודת מטכ"ל

פיני בן מויאל:  לא משנה מתי אתה מגיע בשבת לביקור רופא, בין אם בבוקר ובין אם בצוהריים או בערב, ה-גימל שלך ממשיך עד יום ראשון בערב

יבגני סובה: אנשים התחילו לבוא בשעות אחרות?     

פיני בן מויאל: לא

פיני בן מויאל:  עדיין מגיעים אנשים

פיני בן מויאל:  שנית, יש לך יכולת להזמין תור באפליקציה

פיני בן מויאל:  לפני כן היית מגיע ומחכה בתור

פיני בן מויאל:  שלישית, פתחנו בוט

פיני בן מויאל:  היום יש בוט צה"לי, אתה יושב בבית, אתה מתכתב עם ה-בוט והוא נותן לך גימל

פיני בן מויאל:  אל תגיע לביקור רופא

פיני בן מויאל:  משמע, אם אני לא חש בטוב ברמה שעכשיו אני לא צריך ללכת למיון, אני עכשיו מצונן ואני מרגיש שאני לא יכול ללכת ליחידה, פותח את ה-בוט, מתכתב, מקבל שני ימי מנוחה

פיני בן מויאל:  תודה

פיני בן מויאל:  אם אני צריך לראות רופא, אני הולך לביקור רופא

פיני בן מויאל:  בביקור רופא אני יכול גם להזמין תור

פיני בן מויאל:  אתם יכולים לראות כאן בשנת 2021, זמן ממוצע 390 דקות

פיני בן מויאל:  בן אדם היה מגיע, תורים מפה ללונדון, ומחכה 320 דקות לראות רופא

פיני בן מויאל:  היום הזמן ממוצע להמתנה הוא שעתיים

פיני בן מויאל:  אנחנו ב-2023 נרד ל-40 דקות

פיני בן מויאל:  זה שירות שאנחנו נותנים

פיני בן מויאל:  זה שירות שעושים מיקור חוץ

ינון אזולאי: לא בטוח שזמן ההמתנה של החייל ירד ל-40 דקות מאחר ובאים לשם גם אנשים שהם לא חיילים

פיני בן מויאל: אני מודד את זה

ינון אזולאי: יש לך שם רופא שלך?     

פיני בן מויאל: לא

פיני בן מויאל:  אני מקבל שירות

פיני בן מויאל:  מהרגע שאדם מגיע למרפאה, הגעת לקבל שירות, אתה מקליד את המספר שלך, ומהרגע הזה זה מנוטר

פיני בן מויאל:  אני יודע כמה זמן מהרגע שהגעת

ינון אזולאי: אבל איך אתה אומר שאתה תהיה בשליטה ותרד ל-40 דקות? השליטה לא אצלך

ינון אזולאי:  אם היית אומר לי שיש לך שם רופא שהוא רק שלך, רופא של הצבא וזה חלק מתנאי המכרז, אתה צודק

יבגני סובה: לא

יבגני סובה:  הוא מדבר על השינוי של ה-גימל, עד סוף יום ראשון

ינון אזולאי: הוא מדבר על זמני המתנה

יבגני סובה: זה לגבי השאלה שלך לגבי התחמנים

פיני בן מויאל: לא, חס וחלילה

פיני בן מויאל:  בואו לא נגיד תחמנים

פיני בן מויאל:  אני לא רוצה להיכנס למרחב הזה

ינון אזולאי: להיפך, אני אמרתי שהחייל הוא לא תחמן

יבגני סובה: אם יש בעיה בשבת, הוא לא חייב לחכות למוצאי שבת

יבגני סובה:  הוא יכול להגיע גם בצוהריים

פיני בן מויאל: זה לא רק בשבת אלא זה גם באמצע השבוע

יבגני סובה: אבל הרוב מגיעים במוצאי שבת

פיני בן מויאל: הרוב

פיני בן מויאל:  הגדלנו את היקף הרופאים, שילמנו מה שצריך לשלם

פיני בן מויאל:  שוב אני אומר שהדבר הזה הוא מדעי ולא תחושתי

פיני בן מויאל:  בתחילת התהליך לא היה לנו מידע

פיני בן מויאל:  אם היית שואל אותי לפני שנה, הייתי א ומר לך שאני באמת לא יודע להגיד

פיני בן מויאל:  האם אין מקומות שאין בהם עדיין אנומליות? יש

פיני בן מויאל:  האם זה מושלם? לא, אבל זה בדרך

פיני בן מויאל:      הקמנו קפסולות של רפואה מרחוק

פיני בן מויאל:  היום חייל בבא"ח 900 נכנס למכולה, רואה רופא שיושב בתל השומר

פיני בן מויאל:  מסיים את הבדיקה, יוצא לו מרשם

פיני בן מויאל:  פעם הוא היה צריך לקום בבוקר, לעלות על אוטובוס, לנסוע לחכות שעתיים בתור

פיני בן מויאל:  זה שינוי משמעותי ביותר

פיני בן מויאל:      שיפצנו 70 מרפאות בכלל צה"ל באותו סטנדרט

פיני בן מויאל:       דיברתי על הערבה

פיני בן מויאל:  יש מוקד רפואה דחופה, עיין ערך שאלתך על מוצאי שבת

פיני בן מויאל:  יש רופאים צבאיים שיושבים במוצאי שבת

פיני בן מויאל:  אגב, אם ה-בוט לא דיבר איתך, הוא יכול לדבר איתך

פיני בן מויאל:  חוויית הטיפול, 50 מנהלות שירות

פיני בן מויאל:  חייל עכשיו הגיע למרפאה, הוא אבוד, לא יודע, כן יודע – אזרחיות עובדות צה"ל

פיני בן מויאל:  הרעיון המסדר שלהם הוא שחייל יחווה חוויה אופטימלית בתוך המרפאה

פיני בן מויאל:  קפסולות 12 מתפתח ל-24

פיני בן מויאל:  12 כבר עובדות

מאיר כהן: מה זה הקפסולות האלה?     

פיני בן מויאל: קפסולה היא מכולה שאתה מגיע, נכנס, יש בה שני תאים

פיני בן מויאל:  יש בה טייטו וכל מיני מוצרים

מאיר כהן: מה שנקרא רפואה מרחוק

פיני בן מויאל: רפואה מרחוק

פיני בן מויאל:  זה מאפשר לך להנגיש רפואת מומחים לתוך היחידה

מאיר כהן: אתם עוקבים אחרי זה?     

פיני בן מויאל: זה עובד מעולה

פיני בן מויאל:  יש לנו כבר 12 וזה מתפתח ל-24

ינון אזולאי: מאיר, תרשום את השאלות

ינון אזולאי:  יש כאן חברי כנסת שרוצים להתייחס

יבגני סובה: משפט אחד כי אני חייב לצאת

יבגני סובה:  אני רוצה להגיד לרחלי תודה רבה על העבודה שאתם עושים, כל הנציבות

יבגני סובה:  יש לכם כאן בכנסת לובי חזק, גם חברת הכנסת שרון ניר, גם אני יוצא נקח"ל

יבגני סובה:  לפני 22 שנים הייתי כבר עם תואר ראשון וקיבלתי שיבוץ

יבגני סובה:  חבר מאוד קרוב שלי, עלינו יחד לארץ, היה בנח"ל

יבגני סובה:  הוא שאל אותי איפה שובצתי ואמרתי לו ששובצתי כמעט כמוך, רק יש באמצע ק'

יבגני סובה:       אני רוצה להגיד באמת תודה רבה

יבגני סובה:  אני רוצה להגיד שאנחנו כאן בכנסת כן נלמד את הדברים ואת הדוח

יבגני סובה:  יש כאן דברים שבאופן שוטף, לא רק בוועדת החוץ והביטחון אלא בוועדות השונות, שכך או כך נוגעים לחיילים

יבגני סובה:  פספסתי את תחילת הישיבה אבל למשל נושא של יוקר המחיה מאוד משפיע על מצב החיילים, זה משפיע על תשלומי ת"ש ומשפיע גם על התנהגות החיילים

יבגני סובה:  אני ידוע שדין משמעתי לא נוגע לנקח"ל אבל הרבה פעמים הבעיה הכלכלית של חייל בבית משפיעה גם על אופן השירות שלו

יבגני סובה:  עושים שטויות והרבה פעמים מסתבכים

יבגני סובה:  זה גם משפיע על ההחלטה אם אני אלך לקב"ן או לא אלך אליו, האם אני אוציא גימל או לא אוציא

יבגני סובה:  כל הבעיות החברתיות והסוציו-אקונומיות מאוד משפיעות גם על השירות

יבגני סובה:      בהזדמנות גם נדבר על שינוי המגמה

יבגני סובה:  היום יש הרבה אנשים שרוצים לשרת ביחידות לאו דווקא קרביות אלא סייבר וכולי אבל זה כבר נושא אחר

יבגני סובה:      תודה שאתם עושים את העבודה הזאת שהיא חשובה לחיילים

פיני בן מויאל: צריך להגיד שהרפואה, המימוש הכי משמעותי השנה ב-2023, מה שאמרתי עכשיו הוא אפילו לא התחלה של התהליך

פיני בן מויאל:      בשקף הזה אפשר לראות איזה דברים הולכים לקרות השנה אבל אני לא רוצה לדבר יותר מדי

פיני בן מויאל:  אנחנו ניפגש כאן בעזרת השם בשנה הבאה ואתם תראו שברפואה אפשר לראות כאן כל מה שהחייל יפגוש

פיני בן מויאל:  לוצ'י ידבר על בריאות הנפש

לוסיאן טצה לאור: אני קודם כל רוצה להגיד תודה לנקח"ל וספציפית גם לנציבה

לוסיאן טצה לאור:  עבודה משותפת ארוכת שנים

לוסיאן טצה לאור:  תודה על העלאת הנושא

לוסיאן טצה לאור:  זכות גדולה לבוא ולהציג בפניכם את הבעיה הזאת איתה אנחנו מתמודדים לאורך שנים

לוסיאן טצה לאור:       אני אנסה להיות מאוד קצר

לוסיאן טצה לאור:  הסיפור אותו אנחנו רואים בצה"ל הוא לא רק סיפור של צה"ל

לוסיאן טצה לאור:  אנחנו רואים גדילה עולמית בצריכת שירותי בריאות הנפש

לוסיאן טצה לאור:  אנחנו רואים עלייה לאומית בצריכת שירותי בריאות הנפש

לוסיאן טצה לאור:  כל מי שפותח עיתונים בתקופה האחרונה, מי שעוסק במערכת הבריאות במדינת ישראל מכיר את הבעיה

לוסיאן טצה לאור:  אנחנו רואים שינוי בתפיסת הטיפול הנפשי, אנחנו רואים התפתחות תודעה צרכנית וכמובן יש לנו גידול דמוגרפי ועלייה בדרישה לשירותי בר"ן ובעיקר יש לנו מחסור מאוד גדול במטפלים

לוסיאן טצה לאור:  גם אנשים הולכים פחות למקצועות טיפוליי וגם מדובר בתגמול נמוך ובעייתי

לוסיאן טצה לאור:      מה יש לנו בצבא

לוסיאן טצה לאור:  אנחנו רואים ש-42 אחוזים מהחיילים יפגשו קב"ן לפחות פעם אחת

לוסיאן טצה לאור:  הרבה מאוד אנשים

מאיר כהן: יש איזו השפעה של תקופת הקורונה? גם אתם מרגישים את זה?     

לוסיאן טצה לאור:  אנחנו חושבים שגם תקופת הקורונה

מאיר כהן: באזרחות, במשרד הרווחה, בדקנו את זה, יש עלייה של 16 אחוזים

מאיר כהן:  אצלכם בדקתם את ההיבט הזה?     

לוסיאן טצה לאור: אני יודע על מחקר ספציפי שנעשה במכבי שהראה על 40 אחוזים עלייה בפנייה לשירותי בריאות הנפש כתוצאה מהקורונה

לוסיאן טצה לאור:  אנחנו רואים את הדברים האלה

לוסיאן טצה לאור:  אנחנו גם רואים את זה בהיבטי הסוציאליזציה של הדור הזה

לוסיאן טצה לאור:  יש לך דור שבעצם כאילו איבד את יכולות הסוציאליזציה שלו לאורך שנתיים ואז הוא מתגייס ואז יש יותר קשיים בסוציאליזציה למערכת הצבאית

לוסיאן טצה לאור:  תשלב את זה עם מפקדים יותר צעירים

לוסיאן טצה לאור:  זה יוצר בעייתיות הולכת ועולה

לוסיאן טצה לאור:       אני אחזור למה שאמרנו

לוסיאן טצה לאור:  כשאני התחלתי במקצוע שלי, כשאני בבית חולים פסיכיאטרי, אני יודע מה זה בריאות הנפש

לוסיאן טצה לאור:  יש מחלות נפשיות

לוסיאן טצה לאור:  בצה"ל לאורך השנים המנעד של הדברים שאני הולך ומתעסק בו הוא הולך וגדל

לוסיאן טצה לאור:  אני לא מתעסק בקליר-קט הפרעות נפשיות

לוסיאן טצה לאור:  מרבית האנשים שאני רואה ושהמערך שלי רואה אלה איזה שהן מצוקות כלליות כאלה ואחרות

לוסיאן טצה לאור:  אולי בעבר הם לא היו פונים בגלל הסטיגמה והיום הם הן פונים

לוסיאן טצה לאור:  אולי בעבר מפקדים היו יכולים לטפל והיום הם לא מסוגלים לטפל

לוסיאן טצה לאור:  האם אני אומר שיש כאן ממש עלייה בתחלואה נפשית? אני לא יכול להגיד אבל יש דרישה הולכת ועולה של הציבור לשירותי בריאות הנפש וזה מעיד על איזושהי מצוקה כלל עולמית וארצית

אורנה ברביבאי: שאלת הבהרה

אורנה ברביבאי:  ה-42 אחוזים, זה היקף הפניות? החייל שפנה שוב ושוב, אתה סופר אותו ב-42 אחוזים?     

לוסיאן טצה לאור: לא

לוסיאן טצה לאור:  כאן מדובר על כך שאני מסתכל על שנות השירות ואני אומר כמה פנו לפחות פעם אחת

אורנה ברביבאי: 42 אחוזים, זה אומר שכמעט מחצית מהחיילים פנו לקב"ן?     

לוסיאן טצה לאור: נכון מאוד

אורנה ברביבאי: זה הנתון שאתה עומד מאחוריו?     

לוסיאן טצה לאור: נכון

רחל טבת ויזל: חיילי חובה

אורנה ברביבאי: ברור שחיילי חובה

לוסיאן טצה לאור: כן

אורנה ברביבאי: מחצית מחיילי צה"ל פנו לקב"ן?     

לוסיאן טצה לאור: פעם אחת במהלך השירות

אורנה ברביבאי: זאת לא שכיחות של כמה פעמים התייצבתי בפני קב"ן?     

לוסיאן טצה לאור: כן

אורנה ברביבאי: אתה עומד מאחורי הנתון הזה

לוסיאן טצה לאור: כן

פיני בן מויאל: אני רוצה לומר משהו בעניין הזה

מאיר כהן: זה נתון מדהים

ינון אזולאי: יש לכם עוד נתון שאומר מתי פנו ה-42 אחוזים, מבחינת הזמנים

לוסיאן טצה לאור: בדרך כלל בהתחלה

פיני בן מויאל: קב"ן, ב-סטייט אוף מיינד של מרביתנו נחשב כמשהו

פיני בן מויאל:  היום מרבית הילדים של כולנו הולכים לפסיכולוגים

אורנה ברביבאי: לא

אורנה ברביבאי:  עזוב

אורנה ברביבאי:  לא מדברים על ההחרגה בנורמה

אורנה ברביבאי:  אני מדברת על הצורך של חייל להגיע לקב"ן

פיני בן מויאל: הצורך לראות פסיכולוג או לעתים להתייעץ

פיני בן מויאל:  מקום בו הוא יכול לפרוק או לדבר

פיני בן מויאל:  זה לא בהכרח מעיד על בעיה נפשית חלילה

אורנה ברביבאי: לא יכולת להבין ממני שאני מדברת על בעיה נפשית

אורנה ברביבאי:  אני רוצה להבין

רחל טבת ויזל: מצוקה

אורנה ברביבאי: המאפיינים של הפנייה לקב"ן, הרקע לפנייה, אלה משפחות?     

לוסיאן טצה לאור: לא מדובר כאן בתחלואה נפשית

אורנה ברביבאי: את זה שמעתי אבל אני שואלת האם אתה יכול להצביע על קשר בין חלוקה לזמנים, שאלה ששאל חבר הכנסת אזולאי, בהקשרי שיבוץ כאשר אז אתה יכול להגיד ש-42 אחוזים, 30 אחוזים מהם יבואו בצמידות לתהליך שיבוץ בצה"ל

לוסיאן טצה לאור: כמעט תמיד

אורנה ברביבאי: אני יודעת את התשובה

אורנה ברביבאי:  אני שואלת בשבילך

ינון אזולאי: אני אומר לך עוד דבר

ינון אזולאי:  תסתכלי על צפי העלייה שלהם

ינון אזולאי:  צפי העלייה יותר מדאיג אותי

ינון אזולאי:  זה רק הולך ועולה

ינון אזולאי:  כלומר, הם לא רואים טיפול בנושא הזה

אורנה ברביבאי: זה מלמד על עוד כמה דברים

אורנה ברביבאי:  זה מלמד שחלק מתהליך המיון והשיבוץ, קטגוריית בריאות הנפש, כי אין משהו אחר דומה בהיבטים של קשיי הסתגלות, הפכו להיות חלק

אורנה ברביבאי:  אני שואלת שאלות מכוונות עם ידיעת התשובות כדי שאני אוכל לתת לך כלים להתמודד עם העניין

לוסיאן טצה לאור: בסדר

לוסיאן טצה לאור:  בואו נמשיך הלאה

לוסיאן טצה לאור:  אני לא אעבור על הגנאולוגיה הזאת

לוסיאן טצה לאור:  הדרישה ההולכת וגוברת, העלייה הלא מתאימה בגודל המערך שלי יצרה מענה בר"ן לא מותאם

לוסיאן טצה לאור:  המענה הזה, אפשר לראות בו בעיות לאורך כל המקרים ובעיקר אם אני מתייחס למה שחברת הכנסת שאלה, זה באמת שיווי המשקל הזה בין מה המפקד עושה במערכות השיבוציות לבין מה הקב"ן עושה

לוסיאן טצה לאור:  זה אירוע מאוד מאוד בעייתי

אורנה ברביבאי: נראה שזה קצת איבד את נקודת האיזון

אורנה ברביבאי:  מותר לי להסיק מסקנות ממה שאתה אומר

לוסיאן טצה לאור: כמו שאתם רואים, אנחנו לא יחידים בעניין הזה

לוסיאן טצה לאור:  אתם יכולים לראות את הנתונים האלה בכלל מדינת ישראל

לוסיאן טצה לאור:  הבאתי לכם כאן רק שתי דוגמאות מהתקופה האחרונה

פיני בן מויאל: זה בעצם מיקרו קוסמוס של מה שקורה באזרחות

לוסיאן טצה לאור: נכון

מאיר כהן: אני לא מסכים איתכם

מאיר כהן:  אני ממש לא מסכים איתכם

מאיר כהן:  שימו דגש על מה מקומו של הקב"ן בשיבוצים בצה"ל

מאיר כהן:  מה הקלות הבלתי נסבלת שאם אני רוצה לשבץ או לשנות שיבוץ, באיזו מהירות אני יכול ללכת לקב"ן

ינון אזולאי: סליחה שאני אומר את זה בצורה הכי פשוטה אבל השאלה אם לא הפכתם את הקב"ן לברירת המחדל

ינון אזולאי:  אם לא, זו בעיה יותר גדולה

ינון אזולאי:  אם אתה אומר שלחתי את זה כך כדי לפתור בעיה, אבל אתה מציף כאן בעיה שהיא כמעט 50 אחוזים

ינון אזולאי:  כשאתה מדבר על הילדים שלנו שהולכים לפסיכולוגים, אני לא יודע אם בסופו של דבר כל הילדים שלנו הולכים לפסיכולוגים

ינון אזולאי:  לפי דבריך הוא כבר היה אצל הפסיכולוג, אז למה הוא צריך להגיע שוב? לא יודע, משהו כאן לא מסתדר לי

שרון ניר: אני חושבת שיש כאן משהו הרבה יותר גדול שמתקשר לכל הנושא של המובן מאליו בצבא

שרון ניר:  מה שהיה מובן מאליו אולי לפני עשור, לפני שני עשורים, לפני שלושה עשורים, היום, כאשר אנחנו מדברים על המרקם האנושי, על הנוער של היום אל מול היכולת של הצבא - ואני לא רוצה לקפוץ כאן לאמירות של מוטיבציה – כאשר אנחנו מדברים על אמירות כמו אחד משניים משרתים והרבה מאוד דברים שקשורים בסופו של יום לזה שבן אדם נכנס למערכת, רוצה לשרת במערכת, למערכת יש מחויבות מאוד מאוד גדולה ביכולת להחזיק אותו ולשמר אותו

שרון ניר:  צריך לתת לו את כל התנאים המתאימים בהם הדיון הזה עוסק

רחל טבת ויזל: אני רוצה להגיד מה אני רואה מתוך הקבילות

רחל טבת ויזל:  הקבילות שמגיעות אלי

רחל טבת ויזל:  אני רוצה לשקף את זה

רחל טבת ויזל:  היום לחייל בימינו, כמו שיש לו סט של רופא שיניים ורופא עור ורופא אחר, קב"ן הוא אחד מהדברים שבסט שלו שהוא רגיל ללכת אליו, שזה כאילו לגיטימי ללכת אליו

רחל טבת ויזל:  קיבלנו קבילות של חיילים שארבעה וחמישה חודשים המתינו לקב"ן

רחל טבת ויזל:  לא קיבלנו קבילות של חייל שנמצא עכשיו בחוויה אישית מאוד מאוד דרמטית ולא הגיע לקב"ן

רחל טבת ויזל:  את זה המפקד יודע לפתור

רחל טבת ויזל:  הוא לא מקבל את הסט שהוא חושב שהוא צריך לקבל וזה לגיטימי שזה חלק מהסט שלו

רחל טבת ויזל:  לכן אני רוצה להכניס את הדברים לפרופורציות הנכונות, לפחות בעיניי איש נקח"ל

לוסיאן טצה לאור: אני ער לעובדה שזה עורר דיון

לוסיאן טצה לאור:  אני אעבור שוב לדגש של נקח"ל

לוסיאן טצה לאור:  אנחנו בעצם שירות רפואי

לוסיאן טצה לאור:  הבעיה שנקח"ל העלתה בפנינו היא שאנחנו לא נגישים מספיק

לוסיאן טצה לאור:  לכן אנחנו חושבים שיש כאן קודם כל אולי את הבעיה החברתית וכולי וכנראה היא מרתקת אבל יש גם בעיה ניהולית

אורנה ברביבאי: איך תהיו נגישים אם האחוז עלה, ימשיך לעלות ונשארת עם אותה מצבת קב"נים?     

לוסיאן טצה לאור: אבל לא נשארתי עם אותה מצבת קב"נים

אורנה ברביבאי: עלית?     

לוסיאן טצה לאור: כן

לוסיאן טצה לאור:  מאז הכניסה של ראש אט"ל והנעת התוכנית של רפואה בשבילך,

אורנה ברביבאי: אם כן, מצבך טוב

אורנה ברביבאי:  יפה

אורנה ברביבאי:  אתה מרוצה

לוסיאן טצה לאור: אנחנו מתייחסים ברצינות ואני אתן לכם דוגמה

לוסיאן טצה לאור:  תסתכלו על לוחמים

מאיר כהן:  	תנסו לשנות טרמינולוגיה

מאיר כהן:  במשרד החינוך דנו בזה 30 שנים

ינון אזולאי: מאיר, אחר כך

ינון אזולאי:  חכה

ינון אזולאי:  סליחה, יש כאן חברי כנסת שרוצים לדבר

מאיר כהן: שנייה

מאיר כהן:  הכנסנו לבתי הספר לא קב"נים אלא יועצים

ינון אזולאי: אני מבקש כרגע לא לענות על זה

ינון אזולאי:  תמשיך הלאה

אורנה ברביבאי: אנחנו חייבים להיות בשעה 11:00 במקום אחר, מאיר ואני

אורנה ברביבאי:  אנחנו רוצים להתייחס

ינון אזולאי: אני אאפשר לכם

לוסיאן טצה לאור: אני מתייחס רק לדבר הזה

לוסיאן טצה לאור:  אומר מה עשינו

לוסיאן טצה לאור:  בעצם חיזקנו את המענה שלה קב"נים ביחידות הקצה

לוסיאן טצה לאור:  הייתה הוספה של 16 תקני קב"נים

לוסיאן טצה לאור:  לשאלתך, יש לי 260 קב"נים פרוסים בכל צה"ל

שרון ניר: השאלה כמה עוד מגייסים

שרון ניר:  לנו אמרו שמגייסים עוד

לוסיאן טצה לאור: אנחנו כל הזמן בגיוסים כי תמיד יש לנו בעיות איוש של הקב"נים

לוסיאן טצה לאור:  כ-60 קב"נים גייסנו השנה כדי למלא את התקנים וכולי

לוסיאן טצה לאור:  אנחנו עוברים לזימון תורים בכף היד והולכים למיקור חוץ של חלק משירותי בריאות הנפש

אורנה ברביבאי: שאלה עובדתית

אורנה ברביבאי:  הרמ"ט, אחוז העלייה בנשר נפשי?      

יורם כנפו: אנחנו במגמת עלייה

יורם כנפו:  אנחנו נציג אותה ביום ראשון

פיני בן מויאל: שני דברים

פיני בן מויאל:  אני אומר כותרות

פיני בן מויאל:  בתשתיות יש פרויקט תלת שנתי לטיפול

פיני בן מויאל:  ראיתם אותו

אורנה ברביבאי: כן

אורנה ברביבאי:  ראינו

פיני בן מויאל: במזון

פיני בן מויאל:  אני אומר לכם שזה שאומרים כאן שאין חיילים רעבים, זה אירוע

פיני בן מויאל:  שיפצנו 170 חדרי אוכל באותו סטנדרט והם נראים בתי מלון

פיני בן מויאל:  אנחנו בתהליך של השתנות אסטרטגית כך שלא יהיה מצב ששני בסיסים אחד ליד השני ורואים משהו אחר בכל אחד מהם

פיני בן מויאל:  מדובר כאן גם בעולמות הציוד

פיני בן מויאל:  אנשים התלוננו במשך הרבה מאוד שנים

פיני בן מויאל:  יש כאן עבודה מערכתית לטפל בבעיות שהוצבו כאן

פיני בן מויאל:  שלושת הרכיבים שאתם רואים מקבלים מענה

פיני בן מויאל:  עולם התשתיות ילך לתר"ש, גם ישבנו עם סגן הרמטכ"ל ויש כוונה לטפל בזה מערכתית

ינון אזולאי: תודה

ינון אזולאי:  לפני שאני אתן לחבר הכנסת משה סולומון להתייחס, אני רוצה לשאול את כבוד הנציבה לגבי פקוד-מפקד

ינון אזולאי:  אנחנו רואים – ודיברנו על זה בהתחלה - שיש עלייה ואין ירידה, אני לא מסכים בדיוק עם מה שאמר תת-אלוף בן מויאל

ינון אזולאי:  זה שהמפקד צריך לדעת, הוא צריך לדעת אבל הוא לא אמור לטפל בנושא הזה

ינון אזולאי:  אי אפשר להטיל הכול על המפקד

ינון אזולאי:  זה שרוצים לנתק, אני לא חושב שמנתקים אותו במקום הזה

ינון אזולאי:  לכן אני אומר כן צריך לעשות שם משהו כי לא יכול להיות שכל שנה זה רק יעלה ויעלה

ינון אזולאי:  יכול להיות שזאת בכלל בעיה חינוכית כלפי אותם מפקדים שצריך להסביר להם איך להתנהג כי לא יכול להיות שנותנים מכה, או שאומרים מילים שאף אחד מאיתנו לא היה רוצה שייאמרו, לא שהילד שלנו ישתמש בהן ולא שיאמרו אותן לילד שלו

ינון אזולאי:  לכן אני אומר שצריך להיות כאן מערך הסברתי מול המפקד, אולי מערך יותר חינוכי

ינון אזולאי:      זה בגדול בנושא של פקוד-מפקד

ינון אזולאי:  הייתי מבקש לדעת ממך האם יש חלוקה בתלונות בין פקוד למפקד, אם זה על התנהגות, על אמירות מילוליות

רחל טבת ויזל: כן

רחל טבת ויזל:  יש לנו פילוח

ינון אזולאי: חבר הכנסת משה סולומון

ינון אזולאי:  אני מבקש שחברי הכנסת ישאלו שאלות בקצרה ואחר כך מי שצריך לענות, נאפשר לענות עד כמה שזה אפשרי

משה סולומון: בתחילת הדיון כאשר הגעתי בשעה 09:00, ביקשתי שלא ייתנו לי דקה כי באמתי ישבתי וקראתי את הדוח הזה

ינון אזולאי:  איחרתי חצי שעה כדי שתשאל את השאלות

משה סולומון: אני לא צוחק

משה סולומון:  בסוף אנחנו מגיעים לדיון שבעיניי הוא חשוב כי אני חושב שיש לצבא תפקיד מאוד מאוד משמעותי בכל מה שקורה אחר כך לכל יוצא צבא ובפרט באוכלוסיות מסוימות למרכיב הזה של שירות נכון, מתן מענה, התייחסות ומתן מרחב בטוח

משה סולומון:  יש לזה משמעות

משה סולומון:      לכן אני מודה על הדוח הזה שבגלל חשיבותו קראתי אותו

משה סולומון:  טוב ששלחתם אותו לפני שבת

משה סולומון:  אני יודע שבשנתיים האלה הנציבה עושה עבודה מדהימה מאוד משמעותית

משה סולומון:  אני נחשף לזה היום כחבר כנסת ולני כן כקצין בצבא

משה סולומון:  הכנתי שאלות מפורטות והנה תקבלי אותן כך שלא תצטרכי לרשום

משה סולומון:  חשוב לי שיהיו תשובות

משה סולומון:  לחלק מהדברים הייתה התייחסות של צה"ל אבל השאלות האלה הן בעיקר לנקח"ל ופחות לצה"ל כי בעיניי הצבא עושה את המקסימום אבל תוך כדי תנועה קורים הרבה דברים

משה סולומון:      אני אשתדל לעבור על זה בקצרה

משה סולומון:  יש כאן מספר שאלות שמופנות עם מספר עמוד ומספר קבילה

משה סולומון:  בעמוד 35 - מפקד פלוגה אומר: "החלום שלי הוא להכניס בניש לכלא כדי שה-בנישים האחרים יעבדו יותר טוב"

משה סולומון:  את הערת למפקד הפלוגה על הפגיעה במשרתים, באוכלוסייה שלמה בצה"ל, וכתבת "כי המלצת למפקד החטיבה לקיים שיחה עם ה-מ"פ וכי תעקבי אחר ביצוע הנחיה זו"

משה סולומון:  אני שואל האם ההנחיה הזאת בוצעה

רחל טבת ויזל: אני לא זוכרת

רחל טבת ויזל:  אני רק אומר שיש לנו קצינה עורכת דין שכל התפקיד שלה בנציבות הוא לעקוב ולוודא שזה קורה

רחל טבת ויזל:  אם זה לא קורה, כל יומיים עד שנעלה עם זה לרמטכ"ל ונבין למה זה לא קורה

רחל טבת ויזל:  אין דבר כזה לא קורה

משה סולומון: זאת אולי הצעה עליה דיברנו קודם לכן

משה סולומון:  את מציגה לצבא כל רבעון או כל חציון

משה סולומון:  אני חושב שכאן אנחנו שומעים את זה אחת לשנה לרגל הוצאת הדוח עצמו

משה סולומון:  אני חושב שלמעקב הזה יש משמעות כי ההשפעה של הדבר הזה היא בטווח הקצר

משה סולומון:  היא לא רק בטווח הארוך אל מול המערכת אלא אל מול חיילים מסוימים

משה סולומון:  לכן יש חשיבות לעניין הזה

משה סולומון:       שאלה שנייה

משה סולומון:  בעמוד 49-48

משה סולומון:  יש המון קבילות שעוסקות, אולי הדבר הקשה בחברה הישראלית, בסוגיית הגזענות

משה סולומון:  גם כאן יש המון ציטוטים שלך

משה סולומון:  אני לא אעבור עליהם כי אני רואה שהזמן הוא קצר, אבל גם הבוקר ראינו מקרה של מפקד פלוגה בכפיר שאמר אמירות גזעניות כלפי חיילת – הייתי במקרה הזה - ויש אמירות גם כלפי אחרים

משה סולומון:  אני יודע שיש רגישות לעניין הזה

משה סולומון:  אני יודע שיש מודעות אבל בסוף בסוף אני מכיר את השטח, גם כקצין שפונים אליו, גם כשליח ציבור, והדברים האלה מורידים את המוטיבציה ברמות בלתי רגילות

משה סולומון:  עצם העובדה שיש טיפול, עצם העובדה שיש נוכחות שלך, זה נכון, זה מצוין

ינון אזולאי: משה, זה מובן

רחל טבת ויזל: אני אתן תשובה

ינון אזולאי: אחר כך תשיבי לכולם

משה סולומון: בעמוד 75 עד 79, מספר קבילות שכולן עוסקות בתחום הדת

משה סולומון:  הרשימה לא קצרה

משה סולומון:  אני רואה שהעברת המלצות אבל השאלה אם ההמלצות האלה, קורה איתן משהו מסוים כי הן רוחביות

משה סולומון:  אגב, אני מכיר אותן

משה סולומון:  אני שירתי בצבא, אני סגן אלוף בצבא ואני מכיר אותן גם מהשטח

משה סולומון:  כל הזמן הדברים האלה חוזרים על עצמם והשאלה אם אנחנו יכולים לנצל איזשהו משהו שחוצה את הסיפור הזה ומייצר כלים כדי שהדברים האלה לא יחזרו על עצמם

משה סולומון:       אני אומר משפט סיכום

משה סולומון:  את השאלות העברתי לך ואני אשמח לקבל תשובות

משה סולומון:  בגדול אנחנו רואים שגם בתחום השירות, תוך כדי שירות, וגם בתחום הדת והסוגיות האחרות, הגזענות, אלה דברים שאני יודע להגיד שמשפיעים על הדור הבא, על המלש"בים

משה סולומון:  יש לזה משמעויות, במיוחד שמדובר באוכלוסיות מסוימות

משה סולומון:  אני כרגע מדבר על יוצאי אתיופיה

משה סולומון:  אני בתוך איזשהו פורום של קצינים יוצאי אתיופיה

משה סולומון:  לדבר הזה יש השפעה בלתי רגילה

משה סולומון:  אם בעבר הינו ב-98-95 אחוזים מלש"בים שמתגייסים לקרבי, היום אנחנו הולכים ויורדים

משה סולומון:  עכשיו ברוך השם יש עלייה אבל צריך לראות שהדבר הזה לא ישפיע על זה

משה סולומון:       אני שמח על הדוח

אורנה ברביבאי: אני אומר כמה דברים מהר

אורנה ברביבאי:  קודם כל, תודה לנקח"ל רחלי על הצגת הדוח

אורנה ברביבאי:  אנחנו יכולים להסתכל על הפריזמה הזאת של נציב קבילות החיילים בהיבטים של אוסף פניות פרט ולהסתכל על כל פנייה לגופו של עניין

אורנה ברביבאי:  אנחנו יכולים לנסות להסתכל על האתגרים המאוד מורכבים שיש לצבא היום בכל היבט

אורנה ברביבאי:  זה לא דיון על פוליטיקה אבל זה דיון על מקום החברה, המציאות שהחבר הנמצאת בה

אורנה ברביבאי:  כשרואים עלייה במקרי אלימות, זה פועל יוצא של איך נראית החברה, גם אלימות פיזית וגם אלימות מילולית

אורנה ברביבאי:  כשרואים קושי נפשי ומצוקה, שיש סוגיות אובייקטיביות, קורונה וכולי, אבל ככל שהחברה מזהה יותר בעיות שורש, כך הן משתקפות בצבא כבבואה של החברה

אורנה ברביבאי:  אני חושבת שהנושא המהותי ביותר שעלה כאן הוא הסיפור של הנשר הנפשי והעלייה בהיקף החיילים שפונים לבריאות הנפש

אורנה ברביבאי:       אני כיושבת ראש ועדת משנה לכוח אדם אקיים דיון ספציפי על העניין הזה כדי לראות מה עושים

אורנה ברביבאי:  אני חושבת שמודל הקבע, יש בו מורכבות ובעיות שאם אנחנו נמשיך להתעלם ממה שאנשי הקבע מאותתים לממשלת ישראל, לכנסת ישראל, אנחנו נהיה במצב עוד הרבה יותר קשה

אורנה ברביבאי:  עכשיו יושב בוועדה אחרת המפכ"ל ואומר שחסרים לו רק 500 שוטרים בירושלים אבל אין ספק שחסרים הרבה מאוד שוטרים בארץ כדי לממש את המשימה

אורנה ברביבאי:  אני אומרת לכם שאם אנחנו לא נתעורר בזמן, אנחנו נמצא את עצמנו בצבא שהוא במצב המשטרה אלא שבפעם הזאת אנחנו מול אויבים שלא נוכל להתמודד מולם

אורנה ברביבאי:      לכן יש לי רצון רב לעסוק בסוגיות האלה חלקן יבואו לידי ביטוי גם ביום ראשון כשאנחנו בצבא וגם נזמן לדיון בוועדת המשנה

אורנה ברביבאי:  תודה רבה

שרון ניר: בוקר טוב לכולם

שרון ניר:  קודם כל, אני רוצה להגיד תודה לכל הצוות הנפלא, לנציבת קבילות החיילים והצוות שלה, לאגף כוח אדם שנמצא כאן, לאט"ל ולרמ"ח בריאות הנפש

שרון ניר:  אני חושבת שזו עבודה מאוד חשובה

שרון ניר:  בכלל, כל שנה שמציגים כאן את הדוח, מבחינתי זה שיקוף של תמונת מצב של חוסן, של תחושת השייכות, של תחושת הביטחון שחייל מציג בצבא

שרון ניר:  זה שיקוף

שרון ניר:  זה שיקוף לצבא, זה שיקוף גם לנו ולציבור ובעיניי זה מאוד מאוד חשוב וצריך לקחת את זה בחשבון כמו שציינו כאן באכ"א שאכן לוקחים את זה בחשבון ומתייחסים בצבא לזה בכובד ראש

שרון ניר:  בעיניי זה סופר מרכזי

שרון ניר:      יש כאן כמה סוגיות שאני רוצה להאיר בזרקור ואני אעשה זאת בקצרה

שרון ניר:  ראשית, אני רוצה לדבר על סוגיות שנוגעות ליחסי מפקד-פקוד

שרון ניר:  הנושא הזה הוא הכי מרכזי

שרון ניר:  בסוף זה המרכיב הכי מרכזי כי זה החוסן של הצבא

שרון ניר:  כך בנוי הצבא

שרון ניר:  איך שמפקדים מתייחסים לחיילים, בסוף זה אומר כמה פניות קב"ן יהיו לנו

שרון ניר:  זה שיקוף

שרון ניר:  לכן אני חושבת שצריך לקחת את זה בכובד ראש

שרון ניר:      יש כאן שני דברים מרכזיים שאני רוצה להתייחס אליהם שהם קצת מראים איזושהי מגמה שונה כאשר הראשון הוא פניות של אנשי קבע

שרון ניר:  אני מתייחסת לטיימינג הנוכחי כטיימינג מאוד מאוד רגיש

שרון ניר:  ברור לכם שאני מדברת ממקום שהצבא מאוד יקר לי

שרון ניר:  יש לי ירושה בצבא, יש לי קצין שמשרת עכשיו בצבא בסיירת צנחנים, אני באופן אישי שירתי 30 שנים בצבא

שרון ניר:  אני חושבת שאנחנו צריכים לעשות כל שביכולתנו כדי לשמר את הצבא בקונצנזוס כי זה בסוף התשתית הקיומית של כל מי שיושב כאן ליד השולחן

שרון ניר:  הסיפור הזה של תחושת המשרתים בצבא ותחושת אנשי הקבע ושדרת פיקוד, זה נושא שצריך להילקח בכובד ראש על ידי הצבא

שרון ניר:      ציינה כאן חברת הכנסת ברביבאי שיש לנו ועדת משנה לכוח אדם ואני אבקש גם לדון בנושא המגמות בתחום אנשי הקבע בצבא, ולא רק בתחום הבר"ן

שרון ניר:  אני חושבת שזה צריך להילקח בחשבון

שרון ניר:  אני חושבת שצריך להסתכל על זה בכובד ראש ולראות מה עתיד השדרה הפיקודית שלנו

שרון ניר:      אני רוצה לומר מילה מאוד טובה לאגף כוח אדם, למפקד מיט"ב

שרון ניר:  רואים כאן עבודה בתחום המיועדים לשירות הביטחון

שרון ניר:  זה שער הכניסה וזה יפה מאוד

שרון ניר:  זה לא מובן מאליו ובעיניי זה מאוד מאוד חשוב

שרון ניר:  עכשיו צריך לראות איך משמרים את הכוח הזה ומשמרים גם את הפרסטיז'ה של צה"ל בתוך החברה הישראלית

שרון ניר:  תודה

ינון אזולאי: אני אסכם

ינון אזולאי:  אנחנו חייבים לסיים

רחל טבת ויזל: משפט

רחל טבת ויזל:  הערה זה הרבה יותר מ-נו, נו, נו

רחל טבת ויזל:  הערה זה אומר שזה נמצא בתיק האישי שלך וזה נלקח בחשבון בדיון שיבוצים ובכל דבר, כך שהמשמעות של הערה היא הרבה יותר מהמשמעות המילולית

רחל טבת ויזל:  לכן זו סנקציה שהיא מאוד משמעותית בצבא

משה סולומון: אני מבין

משה סולומון:  אני רק אומר שהמעקב הוא חשוב

ינון אזולאי: תודה רבה

ינון אזולאי:  אני רוצה לסכם

ינון אזולאי:  אפשר להגיד שתם ולא נשלם

ינון אזולאי:  קודם כל, תודה רבה לרחלי, למורן, ליורם, לבן מויאל וללוסיאן

ינון אזולאי:  אני לא יודע מה שמות שאר הנוכחים אבל תודה רבה לכם

ינון אזולאי:  תודה רבה לכל מי שבא

ינון אזולאי:  תודה רבה לצוות הוועדה, למנהל הוועדה לאסף, לעידו בן יצחק, לכולם

ינון אזולאי:  תודה לכל חברי הכנסת שהשתתפו בדיון

ינון אזולאי:  הדיון היה חשוב ומעמיק

ינון אזולאי:  אני חושב שבנושא הרפואה צריך לקיים – אני אמליץ ליושב ראש הוועדה הקבוע – דיון בנפרד, במיוחד שאמרת שאתם אולי חוזרים צעד אחורה מבחינת ההפרטה

ינון אזולאי:  אני חושב שצריך לקיים על זה דיון בנפרד כי לא בטוח שזה הדבר הנכון

ינון אזולאי:  אני חושב אחרי מה שאנחנו שומעים כאן ההפרטה הייתה טובה

ינון אזולאי:  גם אם אתם חוזרים אחורה, זה צריך לבוא לכאן לדיון כדי לפקוח את העיניים ביחד

ינון אזולאי:      אני כן חוזר ואומר, ואמרו את זה כל החברים כאן, בנושא פקוד-מפקד, אין סיבה שכל שנה אותו הדבר או שתהיה עלייה באחוז או ירידה באחוז

ינון אזולאי:  זה לא אמור להיות כך

ינון אזולאי:  אם רחלי תצליחי בקדנציה שלך לעשות את השינוי, אני חושב שזאת הטבעת חותם הכי גדולה שתהיה בנוסף למה שאת עושה

ינון אזולאי:       גם בנושא בריאות הנפש צריך לקיים דיון ואולי לשלב את הנושא בתוך הדיון על הרפואה

ינון אזולאי:      תודה רבה לכולם

ינון אזולאי:  תודה רבה ליושב ראש הוועדה שנתן לי את הזכות לנהל את הוועדה הזאת ושיחזור בשלום בעזרת השם

ינון אזולאי:       יום טוב וחודש שמח